Za moratorijum se prijavilo 43.300 korisnika, 30 dana rok za odgovor banke – Bankar.rs\nHome/ANALIZE/Za moratorijum se prijavilo 43.300 korisnika, 30 dana rok za odgovor banke\nANALIZEBANKARSKI PROIZVODIBANKEDOMAĆE BANKEKreditiSLIDERSVE VESTI\nZa moratorijum se prijavilo 43.300 korisnika, 30 dana rok za odgovor banke\nJoš ovaj mesec moguće je da privrednici i građani od svojih banaka zatraže pauzu do šest meseci u otplati kreditnih rata.\nKako je za portal N1 potvrđeno u Udruženju banaka Srbije, za treći moratorijum do marta je bilo zainteresovano 43.300 korisnika. Banke imaju rok od 30 dana da korisnicima odgovore da li odobravaju takav zahtev ili ne.\n„Zahteve je, do 28. februara, podnelo oko 37.000 klijenata, dok je još 6.300 korisnika zatražilo moratorijum nakon što imje banka poslala obaveštenje o toj mogućnosti“, ističu u Udruženju banaka Srbije.\nKako navode, za moratorijum su više zaintersovani privrednici.\n„Oko 2,5 odsto privrednih subjekata je podnelo zahteve za moratorijum, dok je kod građana taj procenat oko jedan odsto“, ističu u ovom udruženju.\nI dalje se najčešće pauzira otplata gotovinskih zajmova – oko 66 odsto ukupnog broja zahteva odnosi se upravo na njih.\nPodnošenje zahteva za treći moratorijum moguće je još od decembra. Međutim, ovaj put, za razliku od prethodna dva moratorijuma – nema automatizma.\nDa bi dobili pauzu u otplati zajma, nije dovoljno da korisnici samo podnesu zahtev, već i da sačekaju da ga banka odobri.\n„Odlukom Narodne banke Srbije propisano je da je banka dužna da o zahtevu dužnika odluči i o toj odluci obavesti dužnika u roku od 30 dana od dana prijema zahteva“, navode u Udruženju.\nPrema podacima, zaključno sa poslednjim danom februara, oko 65 odsto primeljenih zahteva je prihvaćeno.\n„Pri tome, treba imati u vidu da je za određeni broj zahteva procedura u toku i treba da se okonča u roku od 30 dana od dana prijema zahteva , tako da očekujemo da će ukupan procenat prihvatanja biti i veći“, ističu u Udruženju banaka Srbije.\nOvo je, inače, treći po redu moratorijum ponuđen kreditnim dužnicima u Srbiji.\nPrvi je počeo da se primenjuje 31. marta 2020. godine. Tada je pauza u otplati kredita, dozvoljenih minusa, rata po kreditnim karticama trajala tri meseca.\nDrugi se odnosio na pauzu u otplati rata tokom avgusta i septembra.\nZa razliku od prva dva za koje su se prijavljivali samo dužnici koji ne žele moratorijum, za treći se prijavljuju upravo oni koji žele da ga koriste.\nOvaj put moratorijum podrazumeva reprogram kredita – refinansiranje, produžetak roka otplate i grejs period do najviše šest meseci tokom kojeg se ne plaćaju rate.\nPrincip za sva tri moratorijuma je, kao što je portal N1 već objavio, isti – rate se tokom njega ne plaćaju, ali kamata se obračunava i ona se po isteku moratorijuma deli na preostali broj meseci. Dozvoljeno je i da se kamata plati u celosti po isteku pauze.\nBroj korisnika koji je do sada prijavio za treći moratorijum je značajno niži od prva dva moratorijuma.\nPodsetimo, za prvi se odlučilo 94 odsto građana i 92,9 odsto firmi. Vrednost kredita u tom moratorijumu bila je oko dve milijarde evra.\nDrugi moratorijum prihvatilo je 82 odsto građana i 69 odsto preduzeća, a bila je reč o kreditima vrednim blizu milijardu evra.\nProcenti korisnika koji su se do sada (do marta) prijavili za treći moratorijum je – oko jedan odsto građana i 2,5 odsto firmi.\nBanke Srbija Krediti Moratorijum\nProCredit banka sa svetskom potvrdom sigurnog poslovanja\nFond za razvoj odobrio 771 miliona dinara kroz 63 kredita


Rezultati pretrage za: Medvedev\nMedvedev kritikovao Zapad zbog sankcija članovima porodica\nZamenik predsednika Saveta bezbednosti Rusije Dmitrij Medvedev kritikovao je danas Zapad zbog nelegitimnih sankcija članovima porodica ruskih političara.\nUkrajina - 100 dana rata, šest paketa sankcija\nRat u Ukrajini ušao je u stoti dan. Šest paket sankcija EU danas stupa na snagu. Nove sankcije Rusiji uvode i Sjedinjene Države. Moskva poručuje da brodovi sa žitaricama mogu da napuste ukrajinske luke. Kijev poručuje da vodi isključivo defanzivni rat.\nMedvedev: Odluke G7 su mešanje u unutrašnje stvari Kine\nMilanovićev "veto" na ulazak Finske u NATO odjekuje do Kijeva i Moskve\nMedvedev: Evropa ne može ni nedelju dana bez ruskog gasa\nZamenik predsednika Saveta za nacionalnu bezbednost Rusije, Dmitij Medvedev, smatra da Evropa neće izdržati ni nedelju dana bez ruskog gasa.\nMedvedev: Treba da smo spremni za moguće agresivne akcije NATO\nO jačanju prisustva snaga NATO na granici sa Rusijom više se ne može govoriti figurativno, a Moskva treba da bude spremna za moguće agresivne akcije, izjavio je danas zamenik predsednika Saveta bezbednosti Rusije Dmitrij Medvedev, javlja TASS.\nBankrot Rusije mogao bi da izazove hiperinflaciju i bankrot Evrope, izjavio je zamenik predsednika Saveta bezbednosti Rusije Dmitrij Medvedev povodom tvrdnje predsednice Evropske komisije Ursule fon der Lajen da je "bankrot Rusije samo pitanje vremena".\nMedvedev: Nezakonite sankcije su objava ekonomskog rata - Rusija će iskoristiti pravo na odbranu\nPotpredsednik ruskog Saveta za bezbednost Dmitrij Medvedev izjavio je danas da antiruske sankcije mogu da se okarakterišu kao čin agresije i da će izazvati urušavanje svih međunarodnih institucija.\nMedvedev: Rusija neće dozvoliti da je SAD podele i pokore\nSAD imaju za cilj da ponize, podele i na kraju unište Rusiju, ali naša zemlja nikada neće dozvoliti da se to dogodi, poručio je Dmitrij Medvedev, bivši ruski predsednik, a sada zamenik sekretara Saveta za bezbednost Rusije.\nMedvedev: Preispitaćemo odnose sa državama koje uvode sankcije\nSankcije će nas primorati da preispitamo odnose sa državama koje su ih uvele, kao i sve međunarodne sporazume koje su potpisali ljudi koji su sada pod sankcijama, napisao je na "Fejsbuku" potpredsednik Saveta bezbednosti Ruske Federacije Dmitrij Medvedev i upozorio da bi Rusija zbog sankcija mogla da zapleni imovinu stranih kompanija.\nČeh Jirži Veseli savladao Đokovića i plasirao se u polufinale turnira u Dubaiju\nČeh Jirži Veseli plasirao se u polufinale turnira u Dubaiju, nakon što je posle dva odigrana seta savladao Novaka Đokovića (6:4, 7:6)\nPutin: Danas odluka o priznanju Luganske i Donjecke narodne republike\nOdluka o priznanju samoproglašenih Luganjske i Donjecke narodne republike biće doneta danas, izjavio je ruski predsednik Vladimir Putin.\nPreokret Ðokovića protiv Medvedeva za titulu u Parizu\nNajbolji teniser sveta Novak Ðoković osvojio je titulu na Mastersu u Parizu, pošto je danas u finalu, u fantastičmom meču, savladao Rusa Danila Medvedeva sa 4:6, 6:3, 6:3.\nĐoković izgubio u finalu US Opena\nRuski teniser Danil Medvedev plasirao se u finale Australijan opena, pošto je danas u polufinalu savladao Grka Stefanosa Cicipasa 6:4, 6:2, 7:5.\nVučić i Medvedev:Veoma dobri odnosi Srbije i Rusije na svim poljima\nVučić održao sastanak sa Medvedevim putem video-linka\nVučić i Medvedev razgovaraće putem video-linka\nPredsednik Srbije Aleksandar Vučić razgovaraće putem video-linka s Dmitrijem Medvedevim, zamenikom predsednika Saveta bezbednosti Ruske Federacije.\nNeuništivi Španac - Medvedev protiv Nadala "prokockao" 5:1 i meč loptu!\nŠpanski teniser Rafael Nadal pobedio je danas Rusa Danila Medvedeva 6:7 (3:7), 6:3 7:6 (7:4), u drugom kolu grupe "Andre Agasi" na završnom Mastersu u Londonu.\nBrnabić na ručku sa Medvedevim\nMedvedev:Da se ne zaboravi,ne sakrije,ne prekraja\nPredsednik Srbije Aleksandar Vučić je rekao da je poseta Dmitrija Medvedeva Srbiji dokaz da se neće dozvoliti preinačenje istorije i da će se uvek pokazivati najveće poštovanje za ruske i srpske heroje. Odnosi Srbije i Rusije su možda na najviem nivou u poslednjih nekoliko decenija, doao je Vučić. Premijer Rusije je istakao da nema mnogo zemalja za koje Rusi mogu da kažu da su im iskreni prijatelji.\nMedvedev o KiM:Polazimo od suvereniteta i ter.integriteta SR\nVučić: Hvala na podršci, čast što ste baš danas u BG\nRusija je spremna da pruži svu neophodnu podršku u očuvanju teritorijalnog integriteta i suvereniteta Srbije, poručio je premijer Rusije Dmitrij Medvedev obaćajui se poslanicima narodne skupštine Republike Srbije.\nPremijeri Srbije i Rusije, Ana Brnabić i Dmitrij Medvedev, složili su se danas u Beogradu da njihovi razgovori predstavljaju priliku da se još jednom potvrdi spremnost za dalji razvoj saradnje između dve zemlje i obeleži savezništvo iz Drugog svetskog rata.\nPočeo sastanak Medvedeva i Brnabić\nSastanak premijera Rusije i Srbije, Dmitrija Medvedeva i Ane Brnabić, počeo je danas u Palati "Srbija".\nMedvedev: Rusija se drži svog stava o Kosovu\nRusija se drži svog stava o Kosovu, a sve ideje različitih novih ujedinjenja, država, veoma su opasne, izjavio je danas predsednik vlade Ruske Federacije Dmitrij Medvedev .\nMedvedev sutra u Beogradu\nPoseta ruskog premijera Dmitrija Medvedeva Beogradu, na godišnjicu oslobođenja u Drugom svetskom ratu, nastavak je strateškog partnerstva Srbije i Rusije, rekao je za "RIA Novosti" šef srpske diplomatije Ivica Dačić.\nU Moskvi se održava jedan od najvećih poljoprivrednih sajmova u svetu "Zlatna jesen". Jedan od partnera je Srbija, a svoje proizvode predstavlja osam naših proizvođača mesa, voća i rakije. Njihove štandove obišao je i ruski premijer Dmitrij Medvedev koji je probao srpsku rakiju.\nMoskva: Medvedev u poseti Srbiji 19. i 20. oktobra\nU Moskvi je danas i zvanično saopšteno da će ruski premijer Dmitri Medvedev na poziv predsednika Srbije Aleksandra Vučića posetiti Srbiju 19. i 20. oktobra.\nVučić danas i sutra u Minsku na poziv Lukašenka\nPredsednik Srbije Aleksandar Vučić boraviće danas i sutra u Minsku, na poziv predsednika Republike Belorusije Aleksandra Lukašenka povodom otvaranja Drugih evropskih igara.\nPrva reakcija Rusije na izbor Zelenskog: Postoji šansa da će biti bolje\nPremijer Rusije Dmitrij Medvedev smatra da izborom Vladimira Zelenskog za predsednika Ukrajine postoji šansa na poboljšanje odnosa između Moskve i Kijeva.\nMedvedev: SAD nikada neće ukinuti sankcije Rusiji\nPremijer Rusije Dmitrij Medvedev smatra da Vašington nikada neće ukinuti ekonomske sankcije nametnute Moskvi, zato što je u pitanju politika koju oni zagovaraju već dugi niz godina.\nRusija spremna da učestvuje u izgradnji nuklearke Belene, ako bude tendera\nPremijer Rusije Dmitrij Medvedev izjavio je danas da je Rusija spremna da učestvuje u projektu izgradnje nuklearne elektrane Belene u Bugarskoj, ako bude takve ponude.\nČestitka Medvedeva Brnabićevoj: Neka nam 2019. donese radost\nPremijer Rusije Dmitrij Medvedev čestitao je predsednici Vlade Srbije Ani Brnabić predstojeće novogodišnje i Božićne praznike.


EU i Svetska banka: 84 miliona evra za projekat podrške inovacijama – Bankar.rs\nHome/BANKE/INOSTRANE BANKE/EU i Svetska banka: 84 miliona evra za projekat podrške inovacijama\nINOSTRANE BANKEMAKROEKONOMIJASLIDERSVE VESTI\nEU i Svetska banka: 84 miliona evra za projekat podrške inovacijama\nPredstavnici Evropske unije i Svetske banke potpisali su u Beogradu ugovor o zajedničkom projektu za podršku istraživanju, inovacijama i preduzetništvu u Srbiji. Ugovor su u Naučno-tehnološkom parku, u prisustvu najviših zvaničnika Srbije, potpisali šef Delegacije EU u Beogradu Emanuel Žofre i menadžer projekata Svetske banke Duško Vasiljević.\nProjekat, između ostalog, uključuje strukturne reforme i modernizaciju istraživačkog sektora, kao i dalje jačanje startap zajednice, što treba da doprinese boljoj konkurentnosti Srbije na evropskom i međunarodnom tržištu.\nProjekat istraživačke i startap zajednice finansira Evropska unija koja donira 41,5 miliona evra i Svetska banka koja će pozajmiti 43 miliona evra, a biće realizovan u saradnji sa Fondom za nauku Republike Srbije i Ministarstvom prosvete, nauke i tehnološkog razvoja.\nPotpisivanju ugovora prisustvovali su predsednik i premijerka Srbije, Aleksandar Vučić i Ana Brnabić, kao i predsednik Evropskog saveta Šarl Mišel koji je u poseti Beogradu.\nPredsednica Vlade Srbije Ana Brnabić podsetila je, nakon potpisivanja ugovora, da je na Zvezdari sagrađen Naučno tehnološki park još 2015. godine kada je premijer bio Aleksandar Vučić, a da su posle toga izgrađeni i parkovi u Nišu, Čačku i Novom Sadu.\nBrnabić: Prosečna programerska plata 245.000 dinara\nOna je istakla da su ovi parkovi izgrađeni uz podršku i povoljne kredite Evropske unije i da pored izgradnje puteva i pruga, ogroman deo partnerstva čine inovacije i informacione tehnologije kao najbolji način da se utiče na kvalitet života.\nBrnabić je navela da je ulaganje u inovacije bio način da se dođe do veće prosečne plate i penzije, i da je danas prosečna programerska plata 245 hiljada dinara, a da programera u Srbiji imamo više od 90 hiljada zaposleih.\n“Informaciono komunikacioni sektor je za prva tri meseca ove godine dostigao izvoz od 546 miliona evra, više nego cele 2014. godine kada je izvoz bio 487 miliona”, navela je premijerka.\nOna je dodala da taj sektor ima najveće potencijale i da se do kraja godine očekuje da izvoz bude mnogo veći, najavivši dodatna ulaganja u inovacije, obrazovanje i IT sektor.\nEU inovacije Svetska banka\nDolar oslabio, cene nafte pale\nVlada ograničila cenu gasa


Han: Srbija nek ne sumnja, veoma nam je važna - 10.12.2015, Sputnik Srbija\nKomesar EU za proširenje i politiku susedstva Johanes Han dolazi u Beograd da označi otvaranje prvih poglavlja u pregovorima Srbije i EU, što će se desiti u... 10.12.2015, Sputnik Srbija\n10:51 10.12.2015 (Osveženo: 11:07 10.12.2015)\n„Naporno smo radili sa Vladom Srbije da se otvore prva poglavlja i čestitam Srbiji i premijeru Aleksandru Vučiću na tom uspehu. To je prekretnica, ali i ohrabrenje da se snažno nastavi sa reformama. Ovo je samo početak, sada na putu Srbije ka EU ulazimo u još intenzivniju fazu“, rekao je Han koji je doputovao u posetu Srbiji.\nZavršetak akcionih planova za poglavlja 23 i 24 o vladavini prava bio je krupan korak koji je Vlada Srbije napravila, kaže Han za „Blic“, i dodaje da Srbija sada treba da se pridržava svojih obaveza u toj oblasti i da ih primeni.\n„To je ključno za otvaranje poglavlja 23 i 24. Nadam se da će se to desiti u prvoj polovini 2016, ali suštinski to zavisi od Beograda. Od velike važnosti biće i da Beograd nastavi sa konstruktivnim pristupom u sveobuhvatnijoj normalizaciji sa Kosovom“, istakao je evropski komesar za proširenje.\nPrema njegovim rečima, nezavisno pravosuđe, borba protiv organizovanog kriminala, podrška slobodi izražavanja i stabilno funkcionisanje demokratskih institucija, uključujući i one na lokalnom nivou, ne mogu se postići preko noći, to je proces koji je apsolutno odlučujući za pregovore u celini.\nU Srbiji je načinjen određeni napredak, ali su neophodni dalji napori kako bi se, na primer, povećala pravna sigurnost, ohrabrile investicije i doprinelo ekonomskom razvoju, jer će to koristiti svakom građaninu Srbije, ukazao je on i istakao da je to i svrha procesa evropskih integracija.\nEvropski komesar za proširenje dodaje da je Srbija veoma važna Evropskoj uniji i da u to ne treba imati ni najmanju sumnju.\n„Zbog toga mi toliko i investiramo u Srbiju. Ali ipak, suština nije u fondovima. Suština je u miru i napretku, u vrednostima. Proces ujedinjenja Evrope neće biti završen bez ulaska Jugoistočne Evrope, uključujući i Srbiju, u evropsku porodicu“, zaključuje Han.


Iako KS daje 4 miliona KM, Delić ne zna ko bira bh. medije za EXPO Dubai - Index.ba\nPaviljon BiH na EXPO Dubai 2020 bit će zvanično predstavljen 18. decembra kada će biti obilježen nacionalni dan BiH. Cijelu organizaciju preuzeo je Kanton Sarajevo nakon što Vijeće ministara BiH nije donijelo odluku o učešću na EXPO-u.\nMinistar privrede KS Adnan Delić 16. septembra je javnost upoznao da će Vlada KS zatvoriti finansijsku konstrukciju učešća na EXPO-u, a ona će iznositi više od 4 miliona KM. Na konferenciji 28. oktobra kazao je:\n„Što se tiče agencije koja će raditi implementaciju i realizaciju za EXPO one ponude koje smo mi njima dostavili radi se o agenciji Via creative marketing and menagment i radi se o agenciji Simmetrico koja je radila već određene poslove za naš paviljon odnosno radili su isprint svih materijala koji se nalaze na našem štandu“, kazao je Delić.\nOn je istakao kako su se ugovorom sa organizatorom EXPO Dubai obavezali na povjerljivost podataka.\nNo, nekoliko pitanja nameće se u bh. javnosti, osim onog kako i na šta će biti utrošena 4 miliona KM. Prva rata od 1,1 milion KM već je uplaćena.\nAko je EXPO Dubai počeo 1. oktobra, zašto je onda jedna od agencija Via Media Dubai tek raspisala oglase za zapošljavanje 30. oktobra tražeći PR menadžera, menadžera socijalnih/društvenih mreža, event menadžera, ako su već bili angažirani na organizaciji EXPO Dubai 2020.\nUkoliko analizirate Facebook stranicu Simmetrico Network pronaći ćete fotografije paviljona koje su radili za Crnu Goru, Azerbejdžan. Kada je riječ o Azerbejdžanu Simmetrico navodi da pune dvije godine pripremaju paviljon Azerbejdžana.\nDrugo pitanje je da li bi Via Media Dubai uopšte bila angažirana oko EXPO Dubai 2020. da Kanton Sarajevo nije učesnik EXPO-a.\nUkoliko analizirate njihovu Facebook stranicu objave o EXPO-u počele su tek nakon što je Kanton Sarajevo najavio učešće.\nGrađani Kantona Sarajevo imaju pravo znati kako će i na koga biti potrošen novac, kao i ko će predstavljati BiH na EXPO-u ako se to uopšte može nazivati državnim predstavljanjem. S obzirom da su toga svjesni i u Vladi KS, bili su vrlo oprezni kod donošenja odluke o formiranju Organizacionog odbora pa se ta odluka naziva „ODLUKA O OSNIVANJU ORGANIZACIONOG ODBORA ZA UČEŠĆE NA SVJETSKOJ IZLOŽBI EXPO 2020 DUBAI“.\nVlada KS je 12. oktobra dopunila odluku dodajući predstavnika Ministarstva vanjske trgovine i ekonomskih odnosa Bosne i Hercegovine za člana. Ministar Delić je na press konferenciji 28. oktobra kazao da su neke institucije dostavile imena, neke nisu. Ovom odlukom ostalo je nejasno ko učestvuje na EXPO-u da li Kanton Sarajevo ili država Bosna i Hercegovina.\nMinistarstvo privrede Kantona Sarajevo objavilo je jučer Poziv za iskazivanje interesa i prijavu privrednih subjekata za paket podrške za učešće na Svjetskoj izožbi EXPO 2020 Dubai.\nRanije je objavljeno da je predviđeno predstavljanje 80 kompanija iz različitih industrija, a paket podrške podrazumijeva avio kartu, vizu i putničko osiguranje za jednu osobu, pet noćenja u hotelu, prevodioca, vodiča i mnoge druge administrativno – tehničke usluge.\nKompanije koje ne budu odabrane mogu o svom trošku ići u Dubai.\nS obzirom da se već govori i o nekolicini medija kojima je osiguran put u Dubai, pitali smo Ministarstvo privrede ko je odabrao medije i po kojem kriteriju za odlazak u Dubai.\n„Ministarstvo privrede Kantona Sarajevo potpisalo je ugovor s organizatorom EXPO 2020 Dubai i taj ugovor podrazumijeva cijeli paket usluga koje će organizator isporučiti ili angažirati svoje partnere da ih isporuče za nastup Bosne i Hercegovine na istoimenom sajmu. S tim u vezi, Ministarstvo privrede nema nikakvih obaveza u vezi s navedenim, osim nadzora, ukoliko se ukaže potreba za njim. Dakle, sve rade agencije koje imaju ugovor s EXPO-om, pa tako i izbor medijskih kuća koje će imati priliku da izvještavaju s Nacionalnog dana koji je planiran za 18.12.2021.godine.\nTakođer, Ministarstvo privrede trenutno nema informaciju koje medijske kuće su pozvane, a naš jedini uvjet je bio da prilikom odabira medija ne bude izostavljena Televizija Sarajevo, obzirom da je ona kantonalna televizija a Kanton Sarajevo plaća troškove, te smo smatrali da je bitno da TVSA bude ispoštovana na taj način“, navode iz Ministarstva privrede KS.\nKako ističu, Ministarstvo privrede KS raspolaže informacijom od organizatora da su na osnovu međunarodnog monitoringa medija, osim medija iz Ujedinjenih Arapskih Emirata i međunarodnih medija, na ceremoniju obilježavanja Nacionalnog dana BiH, pozvani i bosanskohercegovački mediji koji mogu obezbijediti nacionalnu pokrivenost i doseg da informacije o dešavanjima na Expo 2020 dođu do svakog građanina BiH, u zemlji i u inostranstvu.\n„Na koncu, vjerujemo da agencije partneri organizatora rade sukladno propisima koji se odnose na sve učesnike i da na osnovu toga vrše selekciju medija koji će izvještavati s paviljona Bosne i Hercegovine“, navode iz Ministarstva privrede KS.\nPosljednju izmjenu Vlada KS u vezi Organizacionog odbora napravila je 8. novembra a među članovima nema predstavnika Ministarstva vanjske trgovine i ekonomskih odnosa,piše Patria.\nPrethodni članakOdržan sastanak najviših dužnosnika Tužilaštva BiH i Tužilaštva za ratne zločine Srbije\nNaredni članakVelika eksplozija u fabrici raketa u okolini Beograda, ima poginulih


DISKUSIJA U PALATI SRBIJA Zaključak okruglog stola: Unutrašnji dijalog o Kosovu bio potreban i ranije\nPREMINUO SLAVIŠA ŽIVKOVIĆ: Direktor Puteva Beograd umro u 42. godini od 46\t595\nKURIR SAZNAJE! VLADA SRBIJE USVOJILA NOVE MERE: Detaljan spisak ko, dokle 68\t315\nVUČIĆ OTKRIO DIVERZIJU U KOVID BOLNICI U BATAJNICI: Neko je spaljivao električne 45\t133\nKURIR U NOVOJ KOVID BOLNICI U BATAJNICI Brnabić: Istorijski dan, za 4 meseca 19 11\t14\nSkup instituta društvenih i humanističkih nauka\n13.11.2017. 08:21h 13.11.2017. 14:41h\nBEOGRAD - Otvaranje unutrašnjeg dijaloga o Kosovu je korisno i to je trebalo uraditi mnogo pre, jer situacija po tom pitanju nije nikad bila laka, niti će biti, ocenili su danas učesnici okruglog stola Instituta društvenih i humanističkih nauka, koji se održava u okviru tog dijaloga.\nDirektor Balkanološkog instituta Srpske akademije nauka i umetnosti Vojislav Pavlović rekao je da se, da bi se došlo do rešenja situacije sa Kosovom, mora razmotriti kontekst u kome se društvo u Srbiji nalazi, ali je pre svega potrebno voditi računa o Srbima na Kosovu. Teritorija bez ljudi, bez adekvatne socijalne, ekonomske i kulturne politike mi se čini manje vrednom, ocenio je Pavlović, ističući da je pitanje Kosova prevashodno pitanje Srba koji tamo žive.\nKako je naglasio, jedino rešenje je ono koje je ostvarivo za srpski narod na Kosovu. Pavlović je ukazao da je primena analogija u istoriji pogubna i da "istorija ne poznaje konačna rešenja".\nDirektor Instituta za evropske studije Miša Đurković je upozorio da na Srbiju stalno postoji strahovit međunarodni pritisak po pitanju Kosova, "da stalno bude u defanzivi i daje ono što se od nje traži, a da joj se daje što manje od onog što traži". Đurković se založio za dijalog sa kosovskim Albancima, ako Srbija hoće da zadrži Kosovo, jer "problem mora da se reši u nekoj vrsti odnosa sa njima". On je ukazao da se stanje među Albancima na Kosovu od 1999. godine priomenilo, smanjen je natalitet, sve više se iseljavaju, a u Srbiji se o tome vrlo malo vodi računa.\nPOČINJU RAZGOVORI O KOSOVU: Danas prva sednica Radne grupe za unutrašnji dijalog\nBitno je da iniciramo ofanzivniji pristup prema različitim nivoima kosovskog društva i da im nešto ponudimo, rekao je Đurković i podsetio da je 300.000-400.000 Albanaca sa Kosova uzelo dokumente Srbije i da su svi "na različite načine vezani za Srbiju". On je dodao i da nije vide da se iko u Prištini pobunio zbog toga što Srbija plaća dugove Kosova.\nTeritorija Kosova nam je privremeno oduzeta, ali mi imamo puni legitimitet da tražimo njen povratak, zaključio je Đurković, koji smatra da je svaka ideja o trajnom razgraničenju sa Albancima pogrešna i a da "vreme, posle dužeg perioda, radi za nas".\nDirektor Instituta za savremenu istoriju Momčilo Pavlović rekao je da bi rešenja za dijalog sa Prištinom moglo biti objavljivanje svih domaćih i stranih dokumenata o Kosovu od početka osamdesetih, kao i formiranje mešovite komisije srpskih, albanskih i međunarodnih predstavnika.\nTa komisija bi, objasnio je Pavlović, utvrdila sve što se dešavalo, uključujući i počinjene zločine i uzurpaciju imovine, iz čega bi mogla doći inicijativa za pomirenje "preko sitnih koraka, na lokalnom nivou". On je istakao da, ako bi nekom palo na pamet da organizuje veliku međunarodnu konferenciju, na kojoj bi trebalo da se donese odluka da se Albancima na Kosovu da pravo na državu, onda to isto trebalo da se uradi i za Republiku Srpsku.\nPrema mišljenju direktora Instituta za političke studije Živojina Đurića, sila je na Kosovu nadvladala međunarodno pravo i na delu je pritisak velikih centara moći, koji ne brinu mnogo o interesima albanskog i srpskog naroda, "već problem posmatraju sa svog geopolitičkog interesa".\nVUČIĆ O RADNOJ GRUPI ZA DIJALOG O KIM: Profesori prava uskoro iznose svoje ideje\n"Što se tiče današnje rasprave, nisam optimista da ćemo dati nešto posebno novo ili predložiti kako pronaći rešenje koje neće ugroziti nacionalne i državne interese Srbije, a zadovoljiti albansku stranu", zaključio je Đurić.\nMinistar prosvete Mladen Šarčević je poručio da će ministarstvo podržati organizovanje konferencija i okruglih stolova kako bi se podržao unutrašnji dijalog o Kosovu i afirmisala pitanja značajna za stvaranje konsenzusa i donošenje političke platforme po tom pitanju.\nVršilac dužnosti direktora Kancelarije Vlade Srbije za Kosovo i Metohiju Marko Đurić rekao je novinarima, u pauzi skupa, da je okrugli sto pokazao da je "došlo do mobilizacije" akademske javnosti i instituta, kako bi se pronašlo što šire mišljenje o problemu.\n"Mislim da smo iz diskusija mogli mnogo toga da naučimo", konstatovao je Đurić i najavio da će se sistematizovati i popisati sve ono što je na okruglom stolu rečeno i "dostaviti predsedniku republike Aleksandru Vučiću".\nVLADA SRBIJE USVOJILA ODLUKU: Obrazovana Radna grupa za dijalog o KiM\nGeneralni sekretar kabineta predsednika Srbije Nikola Selaković konstatovao je da je današnji skup pokazao da pitanje Kosova nije isključivo za političare, nego i za naučnu javnost i za "svakog ko u ovoj državi radi, stvara i podiže svoju decu".\nČuli smo mnoge predloge i konstatacije koji se do sada nisu mogli čuti na političkim forumima, parlamentarnim i vanparlamentarnim raspravama političara, rekao je Selaković i najavio održavanje sledećeg okruglog stola u Matici srpskoj u Novom Sadu.\nokrugli stounutrašnji dijalogKosovo\nPREMINUO SLAVIŠA ŽIVKOVIĆ: Direktor Puteva Beograd umro u 42. godini od korone 46\t595\nKURIR SAZNAJE! VLADA SRBIJE USVOJILA NOVE MERE: Detaljan spisak ko, dokle i kada sme da radi, a ovo su izuzeci za vikend! 68\t315


Naredne nedelje Srbija dostiže tri miliona datih vakcina - Društvo - Dnevni list Danas\nPočetna » Društvo » Naredne nedelje Srbija dostiže tri miliona datih vakcina\nDirektor Kancelarije za informacione tehnologije i elektronsku upravu Mihailo Jovanović kazao je večeras da je u Srbiji dato preko 2,9 miliona vakcina, da će 12.000 građana sutra dobiti pozive za imunizaciju prvom ili drugom dozom, kao i da očekuje da će Srbija dostići tri miliona datih doza tokom predstojeće nedelje.\nOn je za Radio-televiziju Srbije naveo da je do sada 1,1 miliona građana dobilo obe doze medicinskog sredstva, odnosno da je 950.000 njih imunizovano, što znači da je od prijema druge vakcine prošlo više od tri nedelje.\nNajbolje rezultate u vakcinaciji imaju veliki gradovi poput Beograda, Novog Sada, Niša i Užica, dok se na dnu liste nalazi Tutin, sa jedva šest odsto stanovnika koji su primili vakcinu, a slede Lajkovac, Bujanovac i Novi Pazar, gde se broj koji su primili makar jednu dozu vakcine kreće između 11 i 12 odsto.\n„Očigledno je važno da se lokalne saouprave uključe u proces imunizacije, jer će od njih zavisiti uspeh vakcinacije“, kazao je Jovanović.\nDirektor Kancelarije za eUpravu je najavio da će sutra u Srbiju doći još 106.000 doza Fajzerovaih vakcina, koji će početi da se daju već u utorak.\n„Jedini način za vakcinaciju stranih državljana je prijava putem portala eUprave. Iako smo od početka dozvolili (da se i oni prijave), oni će se vakcinisati kad prvo naši građani, koji su u fokusu, završe svoju vakcinaciju. Nema mogućnosti da se preko bilo koje agencije zakaže vakcinacija“, kazao je Jovanović.\n6 reagovanja na “Naredne nedelje Srbija dostiže tri miliona datih vakcina”\n11. aprila 2021. u 20.48\nLažete kao radio mileva.\n12. aprila 2021. u 03.22\nApsolutno. Ni ne vode računa šta ko priča, pa sami sebe demantuju.\n1,1 milion revakcinisanih je 2,2 miliona doza, što bi značilo da je još 700.000 primilo prvu dozu, a taj broj je daleko manji, i on se ne povećava značajno (nije veći od 500.000).\nĐuro Pucar kaže:\n12. aprila 2021. u 06.59\nTo sa onih dva miliona i petsto hiljada što su podelili bratskim republikama.\n12. aprila 2021. u 09.39\nKako onda objasniti najvecu incidenciju novoobolelih u Evropi? Naravno da lazu jer su od samog pocetka pred izbore 21.juna lagali i to cine neprekidno!\n12. aprila 2021. u 09.51\ni ja naredne nedelje postajem milioner!


NARODNA SKUPŠTINA RS: 12. NOVEMBRA 2015. GODINE ODRżANE SEDNICE ODBORA ZA DIJASPORU I SRBE U REGIONU, ODBORA ZA RAD, SOCIJALNA PITANJA, DRUšTVENU UKLJUčENOST I SMANJENJE SIROMAšTVA, EKONOMSKOG KOKUSA - RAZMOTRENI AMANDMANI NA PREDLOG ZAKONA O IZMENAMA I DOPUNAMA ZAKONA O DRżAVNOM PREMERU I KATASTRU\n12. sednica Odbora za dijasporu i Srbe u regionu\nNa 12. sednici Odbora za dijasporu i Srbe u regionu od 12. novembra 2015. godine, članovi Odbora izabrali su Gorana Bogdanovića, iz Poslaničke grupe Boris Tadić-Socijaldemokratska stranka, Zajedno za Srbiju, Zeleni Srbije, za predsednika Odbora.\nOdbor se informisao o aktivnostima članova Odbora u prethodnom periodu. U raspravi o informaciji sugerisano je da se veći broj članova Odbora uključi u sastav delegacija prilikom različitih susreta sa predstavnicima dijaspore, a posebno Srba u regionu. Takođe, insistirano je na prisustvu predstavnika Ministarstva spoljnih poslova na sednicama Odbora i dogovoreno da se Odbor oglasi i osudi napade na srpske učenike u Hrvatskoj.\nU nastavku rada, članovi Odbora upoznali su se sa Izveštajem o poseti delegacije Odbora Republici Sloveniji u periodu od 7. do 9. oktobra 2015. godine, koji je predstavio član Odbora Milorad Stošić.\nZamenik predsednika Odbora Miodrag Linta informisao je članove Odbora o dosadašnjoj saradnji Odbora i Centralnog saveta Srba u Nemačkoj, a o srpskoj dijaspori u Nemačkoj, odnosno, pitanju njihove strukture i organizovanosti, institucionalnoj prisutnosti, asimilaciji, projektima koje Savet sprovodi, inicijativama Saveta i drugom govorio je Milan Čobanov, potpredsednik Centralnog saveta Srba u Nemačkoj.\nNa kraju sednice zamenik predsednika Odbora Miodrag Linta obavestio je članove Odbora da će 19. novembra Odbor biti domaćin delegaciji Parlamenta Rumunije i pozvao članove Odbora da prisustvuju ovom susretu.\nNa sednici održanoj 12. novembra 2015. godine, Odbor za rad, socijalna pitanja, društvenu uključenost i smanjenje siromaštva razmotrio je aktuelno stanje u zbrinjavanju tražilaca azila - migranata.\nNenad Ivanišević, državni sekretar Ministarstva za rad, zapošljavanje, boračka i socijalna pitanja predstavio je Odboru najnovije podatke i stanje na terenu. On je naveo da jako veliki broj ljudi prolazi kroz Srbiju, kao i da se taj broj stalno povećava. Ministarstvo je do sada zajedno sa predstavnicima MUP-a, Komesarijata za izbeglice, Crvenog krsta, UNHCR-a, UNICEF-a i drugih saradnika iz civilnog i nevladinog sektora rukovodilo ovom situacijom na najbolji način.\nŠto se tiče situacije na terenu najteže je u Šidu, mada je malo bolje nakon potpisivanja sporazuma između ministarstava unutrašnjih poslova Srbije i Hrvatske o organizovanom transportu migranata. Nakon sastanka u Briselu ostalo je nekoliko nedoumica za nas, posebno u pogledu toga šta predstavlja balkanska ruta, koje su naše obaveze u narednom periodu i koliko dugo, pominjanih 50.000 migranata, treba zadržati na teritoriji Srbije, imajući u vidu da njihovo krajnje odredište nije naša zemlja, istakao je Ivanišević. On je podsetio da od početka krize do danas nije zabeležen nijedan incident između migranata i lokalnog stanovništva. Do danas je 300.000 ljudi prošlo kroz Srbiju, a država je spremna da na 18 tačaka u svakom momentu zbrine, na neko vreme, u proseku oko 3.000 migranta. On je ovu priliku iskoristio da zahvali donatorima i partnerima, uz čiju finansijsku pomoć Srbija ovo može da izvede, bez trošenja svojih budžetskih sredstava.\nU toku predstavljanja situacije na terenu i konkretnih akcija države i međunarodnih i domaćih partnera govorilo se o otklanjanju nedostataka pri registraciji migranata, odnosno, razgraničenju između onih koji su tražioci azila i onih koji su u procesu migracije, o bazi podataka registrovanih migranata, o kapacitetima za zbrinjavanje, uz podatak da se može dogoditi da se taj broj poveća ukoliko zapadne zemlje pokrenu proces vraćanja tražilaca azila i migranata u zemlje porekla. Takođe, govorilo se i o povećanju broja dece migranata, koja su bez pratnje staratelja i aktivnostima koje sprovode centri za socijalni rad na njihovom prihvatu i zbrinjavanju, budžetiranju sredstava za zbrinjavanje, kao i o količini distribuiranih humanitarnih obroka.\nČlanovi Odbora upoznati su i sa obezbeđivanjem zdravstvenih uslova za migrante, što je osnova zaštite i migranata i lokalnog stanovništva. U razgovoru se moglo čuti da se polna struktura migranata menja, te sada prednjače žene i deca, stari i bolesni. Iz Avganistana dolaze čitave porodice sa malom decom, koje su par godina boravile u Iranu, a sada se upućuju ka Evropi. Međunarodni partneri istakli su da će dalje pružati podršku rešavanju migrantske krize uz napomenu da je potrebno da svi partneri rade svoj deo posla, kako ne bi bilo preklapanja u aktivnostima.\nPo okončanju rasprave, predsednica Odbora najavila je novu sednicu sa istom temom za mesec dana.\nSednici su prisustvovali predstavnici Ministarstva za rad, zapošljavanje, boračka i socijalna pitanja, zamenik Zaštitnika građana, predstavnici Komesarijata za izbeglice, Crvenog krsta, UNHCR-a, UNICEF-a i civilnog i nevladinog sektora.\nDirektor Republičkog geodetskog zavoda, Borko Drašković, posebno je ukazao na značaj usvajanja prvog amandmana za koji tvrdi da je od krucijalnog značaja za efikasan rad zaposlenih u katastru, a koji uređuje zvanje katastarskih službenika i njihove plate.\n"Ovako zakonsko rešenje doprinelo bi stvaranju boljih uslova za rad i veće motivisanosti zaposlenih za rad, a samim tim i izvršenju zakonskih obaveza u propisanim rokovima i rešavanju velikog broja zaostalih upravnih predmeta", rekao je Drašković.\nIsto mišljenje deli i prof. dr Aleksandra Tomić koja smatra da tom amandmanu treba dati prednost, jer se time daje prednost struci. Ona ističe i da će kroz taj amandman njihovo zanimanje biti jasno definisano kao zvanje i dodala da je potrebno definisati i kako će se raspoređivati njihova primanja.\nDrašković je napomenuo da je Predlogom zakona od 1. marta 2016. predviđeno elektronsko poslovanje katastra, što je tehnički nemoguće za RGZ ukoliko se ne obezbedi finansijska pomoć u nabavci savremene opreme, dodajući da se ista situacija odnosi i na izdavanje elektronskih građevinskih dozvola od 1. januara 2016. godine, kako je to predviđeno Zakonom o planiranju i izgradnji ("Sl. glasnik RS", br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014 i 145/2014).\nČlanovi Ekonomskog kokusa su se založili za ukidanje člana 31. Zakona o hipoteci ("Sl. glasnik RS", br. 115/2005, 60/2015, 63/2015 - odluka US i 83/2015) da se zabeležba prodaje nepokretnosti pod hipotekom obavlja po redosledu prijema zahteva, da taj član ne bi došao u koliziju za drugim propisima.\nNa sednici je predloženo i povećanje kazni za nepoštovanje zakona o državnom premeru i katastru za 10 puta, koje su Predlogom zakona predviđene u rasponu od 50.000 do 150.000 dinara, što je izazvalo polemike na sednici Kokusa.\nNa kraju se došlo do zajedničkog stava da kazne ostanu u rasponu od 50.000 do 150.000 dinara za nepoštovanje rokova i redosledu upisa nepokertnosti u katastar, a da za ponovljeni prekršaj kazne budu rigoroznije.\nTokom rasprave izvršene su korekcije i usaglašavanja 14 amandmana i dogovoreno da se usaglašeni tekstovi razmotre na jednom od idućih sastanaka.\nSastanku su, pored članova Ekonomskog kokusa, prisustvovali predstavnici Ministarstva građevinarstva, saobraćaja i infrastrukture, Ministarstva finansija, Republičkog geodetskog zavoda, kao i predstavnici NALED-a i IRI-ja.\nIzvor: Press služba Skupštine Srbije, 12.11.2015.


Rade Radovanović: Bauk nove klase kruži svijetom - Impuls\nObjavljeno: Petak, 12 Februar 2016 20:00\nKao nekada bauk proletarijata, Evropom i svetom danas kruži i širi se bauk PREKARIJATA. Fenomen složene, višedimenzionalne pojave koja se iskazuje na razne načine - u rasponu od osećanja nesigurnosti i neizvesnosti zbog radnog statusa pa do otuđenja i odsustva solidarnosti zbog izopštenosti i odbačenosti iz društva.\nNajjednostavnije rečeno, prekarnost je život u neizvesnosti i strahu od gubitka posla zbog svakovrsne nesigurnosti radnog mesta, slabe plaćenosti, gubitka nekada garantovanih radnih prava... To je život pod egzistencijalnom ucenom sa neslućenim posledicama ne samo na čoveka pojedinca već i na čitave društvene grupe i slojeve...\nZa razliku od klasično shvaćenog proletarijata – koji uključuje pre svega radnička zanimanja - prekarijat obuhvata i prožima obespravljene pripadnike svih vrsta profesija, od fizičkih radnika do visokoobrazovanih stručnjaka, zaobilazeći samo one najbogatije i najbolje plaćene.\nPriča o prekarizaciji i prekarijatu gotovo je potpuno nova i nepoznata na ovim našim prostorima, te se jedino može čuti od retkih profesionalaca koji se njom odskora bave. Tim je značajnije istraživanje sabrano u knjizi Od novinara do nadničara - prekarni rad i život grupe istraživača, sociologa i politikologa iz Beograda, koje je okupio i vodio Srećko Mihailović.\nNadalje, više od tri četvrtine ispitanih (76 odsto) misli da danas ima više autocenzure nego cenzure, jer se novinari plaše da ne ostanu bez posla...\nKada bi mogli da biraju - dve petine novinara u Srbiji bi napustilo novinarstvo, a isto toliko bi se opredelilo za medij u kojem mogu slobodno da rade - bez obzira na status i visinu plate. Opet, jedna petina novinara, u prilici da može, izabrala bi siguran posao i po cenu da ne piše ono što misli i ono što zna.\nU ovoj kategoriji novinara posebna priča su tzv „botovi“, „profesionalci“ spremni da za račun svojih urednika, vlasnika medija, političkih i privrednih moćnika koji kontrolišu medije - pišu tekstove ili prave emisije koje im se naručuju.\nSa osećanjem duboke nacionalne i patriotske preventivne odgovornosti, „pomenuti profesionalac“ nedavno je pripremio i, uz pomoć prijatelja i saradnika, izveo medijski „državni udar“ sa ciljem da direktno, u udarnim terminima najgledanije privatne TV kompanije - upozori premijera da se na njega sprema atentat.\nGrubo pojednostavljeno, osnovne uloge medija u društvu mogu se svesti na pružanje pouzdanih informacija i na ulogu „psa čuvara”. I bez dubljeg istraživanja može se komotno zaključiti da mediji u Srbiji ne rade valjano svoj posao, odnosno da ne obavljaju te dve ključne funkcije. Pomenuto istraživanje pokazuje da ovu ocenu dele i sami novinari, a da odgovornost vide kako u samoj profesiji tako i u svom okruženju, odnosno - u koaliciji političkih stranaka i privatnog kapitala.


Milijardu dinara dele akcionari šećerane "Crvenka"\n07/06/2012 | 22:33\nMilijardu dinara dele akcionari šećerane “Crvenka”\nŠećerane “Crvenka” i “Šajkaška” koje posluju pod kontrolom grčke kompanije “Hellenic Sugar” zakazale su vanrednu skupštinu akcionara na kojoj će centralna tačka dnevnog reda biti donošenje odluke o raspolaganju imovine velike vrednosti (sklapanje ugovora o jemstvu i kreditu).\nProcenjena vrednost akcija “Crvenke” iznosi 11.474,6 dinara, dok je procenjena vrednost akcija Šajkaške 5.633,9 dinara.\nOve informacije dovele su do snažne tražnje za akcijama ovih kompanija na trgovanju u sredu (6. juna 2012. godine), te je “Šajkaška” skočila maksimalnih 20% na 2.400 dinara, dok se “Crvenka” zadržala na ceni od 5.500 dinara usled nepostojanja makar jedne akcije na strani ponude.\nKao i prošle godine, ove kompanije će akcionarima na ime dividende isplatiti veći deo prošlogodišnje dobiti. Tako će akcionarima “Crvenke” pripasti skoro 1 milijarda dinara, a akcionarima “Šajkaške” 385,5 miliona dinara.\nNiže cene hrane u svetu\nSkup o izgradnji autoputa od Republike Srpske do Pojata


Potpisan Sporazum o saradnji MUP-a i Udruženja osiguravača – Srbija NASA Zemlja\nPotpisan Sporazum o saradnji MUP-a i Udruženja osiguravača\nby srbijanasazemlja March 26, 2021, 4:34 pm 1.8k Views\nSporazum su potpisali direktor policije Vladimir Rebić i generalni sekretar Udruženja osiguravača Srbije Duško Jovanović, uz prisustvo ministra unutrašnjih poslova Aleksandra Vulina.\nRebić je naveo da od 2018. godine, kada je uspostavljen sistem za digitalno preuzimanje zapisnika o uviđaju saobraćajnih nezgoda i prateće dokumentacije građani više ne moraju da idu na šaltere policijskih uprava i plaćaju takse, već je dovoljno da se obrate svojoj osiguravajućoj kući.\nPrema njegovim rečima, na osnovu ovog Sporazuma policijski službenici dobiće najsavremeniju opremu, koja će omogućiti da se uviđaji saobraćajnih nezgoda obave efikasno u skladu sa svetskim standardima.\nDirektor policije je ukazao da se na ovaj način olakšava i rad osiguravajućim društvima i omogućava efikasno otkrivanje prevara u osiguranju, jer se dokumentacija direktno iz policije preko savremenih informacionih tehnologija šalje Udruženju osiguravača.\nGeneralni sekretar Udruženja osiguravača Srbije istakao je dobru i kvalitetnu saradnju tog udruženja sa MUP-om i izrazio uverenje da će ona, posebno sa dolaskom novog ministra, biti nastavljena.\n“Ideja nam je da doniramo značajnu informaciono-tehnološku opremu Ministarstvu unutrašnjih poslova, da pomognemo saobraćajnoj policiji i pomognemo da građani jednostavno ostvare svoje odštetne zahteve, ali i da osiguravajuća društva budu zaštićena od zloupotreba”, rekao je Jovanović.


Marković sa Kekovićem i Zarubicom: Ozbiljni smo partneri i dobro sarađujemo :: Ekonomija\n27.11.2019. 13:39 ➔ 13:42\nMarković sa Kekovićem i Zarubicom: Ozbiljni smo partneri i dobro sarađujemo\nVlada i socijalni partneri imaju kvalitetan socijalni dijalog koji je konstantno unaprjeđivan uvažavajući potrebe radnika i poslodavaca i time obezbjeđujući bolji status zaposlenih i konkurentniji poslovni ambijent, ocijenili su premijer Duško Marković i predstavnici sindikata.\nMarković je, kako je saopšteno iz njegovog Kabineta, sa generalnim sekretarima Unije slobodnih sindikata (USSCG) i Saveza sindikata (SSCG), Srđom Kekovićem i Duškom Zarubicom, između ostalog razgovarao o novom Zakonu o radu.\n„U vama imamo ozbiljnog i odgovornog partnera sa kojim smo veoma dugo radili na ovom zahtjevnom sistemskom zakonu, što nam je obezbijedilo da naša zajednička opredjeljenja budu kvalitetnija“, kazao je Marković na sastanku održanom u utorak popodne.\nOn je saopštio da je Vlada u trogodišnjem periodu finansijske konsolidacije obezbijedila visok ekonomski rast, povećanje broja zaposlenih za oko 30 hiljada, smanjenje nezaposlenosti, redovnost isplata svih davanja, povećanje minimalne zarade nakon dužeg perioda, kao i redovno usklađivanje penzija.\nMarković je dodao i da su stvoreni uslovi za povećanje zarada u prosvjeti i zdravstvu.\nPredstavnici sindikata su saopštili da su konstruktivni partneri koji žele da daju doprinos napretku i progresu, ali da su posvećeni ostvarivanju većih prava radnika te daljoj humanizaciji rada.\n“U tom kontekstu, dobili su puno razumijevanje Markovića, iskazujući opravdanost njihovih očekivanja i ističući da kvalitetan ekonomsko socijalni ambijent podrazumijeva odgovornog poslodavca, uvaženog i nagrađenog dobrog radnika, što je najbolja garancija konkurentnosti poslovnog ambijenta”, navodi se u saopštenju.\nNa sastanku je usaglašen pristup vezano za novi zakon o radu, koji će ubrzo biti usvojen na Vladi i poslat Skupštini na razmatranje.\nPartneri su se dogovorili da se kroz Socijalni savjet nastavi dijalog o Zakonu o penzijsko-invalidskom osiguranju.


Sportske.net - Arteta: "Najbolji rezultat koji smo mogli da izvučemo..."\nArteta: "Najbolji rezultat koji smo mogli da izvučemo..."\nMikel Arteta nezadovoljan izdanjem svog tima.\n"Nismo hteli da izgubimo, ali način kojim se utakmica razvijala, gubili smo 0:2 sa desetoricom, ovo je verovatno najbolji rezultat koji smo mogli da izvučemo. Bila su dva različita poluvremena. U većem delu prvog poluvremena to nismo bili mi, bili smo neorganizovani, nismo bili precizni sa loptom i nismo dovoljno kontrolisali utakmicu", rekao je Arteta za BT Sport, preneo je Skaj.\nArsenal je sinoć u Španiji izgubio od Viljareala sa 1:2, u prvoj polufinalnoj utakmici Lige Evropa. Viljareal je na poluvremenu vodio sa 2:0, a Arsenal je u 87. minutu iz penala uspeo da postigne važan gol na gostujućem terenu pred revanš u Londonu.\n"Nismo bili dovoljno opasni, nismo imali želju da napadamo u šesnaestercu, ali smo u drugom poluvremenu bili potpuno drugačiji. Navikli smo da Bakajo Saka dobro igra ove sezone, ali to nam govori da moramo da radimo više, jer ne možemo uvek da se oslonimo na njega", naveo je trener londonske ekipe.\n"Uveren sam, imamo šanse da pobedimo u dvomeču, to je sigurno", ocenio je Arteta.\nRevanš utakmica na programu je 6. maja od 21 sat u Londonu.


Srpske predstavnice na Evroviziji, atraktivne "Uraganke", Sanja Vučić, Ivana Nikolić i Ksenija Knežević angažovane su do kraja leta kada je reč o nastupima i koncertima. Popularnost im je znatno skočila i ponude za tezge samo stižu, a kako saznajemo, za dva meseca tokom letnje sezone zaradiće čak 300.000 evra.\n- Devojke su harizmom, neposrednošću i glasom oduševile sve, krenule su na nastupima i kad one gostuju sva mesta su popunjena. Prave fenomenalnu atmosferu, odlično pevaju, o igranju i izgledu da i ne govorim. Popularnost im je stvarno skočila, tražene su nego ikad ranije, vlasnici klubova se bukvalno grabe za slobodan termin, da ih dovedu. Samim tim, cena njihovog nastupa više nije ista kao pre Evrovizije, kreće se nekad i do 10.000 evra. Zavisi od toga gde nastupaju, koliko dugo bi pevale ali i koliko publike klub može da primi - otkriva naš izvor i dodaje:\nInače, kako smo već pisali, Sanja, Ivana i Ksenija su dobile brojne ponude, a spekulisalo se i da su oduševile jednog engleskog producenta koji se potrudio da dođe u kontakt sa njima i objasni im da on želi da im vodi karijeru. Nudio im je svetsko tržište i zagarantovan uspeh, a i cifra je bila pozamašna, reč je o milionima. Stupili smo u kontakt sa „Uragankama“ kako bismo ove navode i potvrdili, a one su poručile:\nNa Zanzibaru sa Ognjenom Amidžićem\nAtraktivni trio će na Zanzibaru ostati deset dana kako bi snimile spot za novu pesmu, a kako saznajemo, sa njima je i voditelj Ognjen Amidžić.\n- Plan je da ostanu do 16. juna i snime spot na prelepim plažama ove egzotične destinacije. Sa njima je i Ognjen Amidžić koji im pomaže oko rada na pesmi, a naravno, pronaći će vremena i za odmor i provod. Pesma je brza i prava letnja, tako da se Zanzibar odlično uklapa u njihovu ideju. Taman će napuniti i baterije za sve nastupe koji im predstoje - zaključio je naš izvor.\nVIDEO Hurricane, prvi nastup posle Evrovizije


Jul 14, 2019 10:00\nNije izvesno da će školarine za studente poskupeti, iako su troškovi za akreditacije za fakultete znatno uvećani, jer su u toku razgovori oko podrške i pomoći države za državne fakultete, izjavila je rektor Univerziteta u Beogradu (UB) Ivanka Popović.\nPopovićeva je za "Blic" rekla da školarine predstavljaju teret i za studente i za njihove roditelje, ali je naglasila da je neophodno da se studenti više bore za budžetski status.\n"Ove godine najveće interesovanje je za profesije iz medicinskih i tehničkih nauka, kao i svih programa IT, a najviše kandidata po raspoloživom mestu je na Stomatološkom fakultetu", kazala je ona.\n"Jedan aspekt je učinak samog UB i njegovih istraživača, dok je drugi vezan za napore koji se čine na drugim univerzitetima. Pojedine zemlje su uložile velika sredstva za napredak svojih univerziteta na rangiranjima. Nadajmo se da će novi Zakon o Fondu za nauku i novi Zakon o nauci i istraživanju podsticajno delovati na celu naučnu zajednicu u Srbiji", kazala je Ivanka Popović.\nNa pitanje lista da li bi prihvatila da bude medijator u pregovorima između vlasti i opozicije oko uspostavljenja dijaloga ili da to bude predsednik SANU, Popovićeva je rekla da joj "to nije poznato", ali "da podržava sve akcije koje bi kroz sučeljavanje mišljenja dovele do javnog diskursa zasnovanog na razmeni argumenata i do vođenja rasprava na uljudan način".\nNa dalje insistiranje lista da kaže da li bi odgovorila pozitivno na takav eventualni poziv, ona je rekla da "ne može da govori o nečemu što joj nije poznato".\n"Mogu da kažem da ton javnog diskursa na državnom nivou snažno utiče na kvalitet javnog govora u svim sferama, posebno u medijima. Mi smo to zaboravili pa mlade generacije ne mogu da sagledaju razliku između razmene različitih mišljenja i obične svađe i međusobnog vređanja. Univerzitet i SANU imaju važnu ulogu u javnom životu, ali se ne smeju zloupotrebiti za dnevnopolitičke potrebe", istakla je Ivanka Popović.


VW angažovao firmu koja je branila BP\n23/09/2015 | 11:16\nTeško ranjeni nemački automobilski gigant angažovao je američku advokatsku firmu Kirkland & Ellis LLP kako bi pomogao Volkswagenu da se izbori sa skandalom oko nameštanja merenja izduvnih gasova u Sjedinjenim Američkim Državama.\nVest da je VW angažovao poznatu adovkatsku firmu, saopštila je portlarolka nemačke kompanije, dok je njena "koleginica" iz Kirkland & Ellis, Olivia Clarke, odbila da prokomentariše te navode.\nAdvokatska firma Kirkland & Ellis je inače poznata po tome što je branila British Petroleum 2010. godine u istrazi oko katastrofe u Meksičkom zalivu, koja je odnela 11 života i prouzrokovala najveće curenje nafte u američkim vodama.\nIstovremeno, akcije Volkswagena nastavile su da padaju treći dan za redom, pošto je nemački proizvođač automobila priznao da je nameštao merenje izduvnih gasova u SAD. Akcije su u Frankfurtu pale za četiri odsto, pošto su u prethodna dva dana zabeležile katastrofalna poniranja od 17 i 20 odsto.\nTa kompanija je saopštila da je 11 miliona njenih dizel vozila širom sveta imalo softver koji može izbeći kontrolu emisije izduvnih gasova, što je daleko manje od 482.000 problematičnih automobila za koje su vlasti SAD ustanovile da krše zakone.\nVW je najavio i da će odvojiti 6,5 milijardi evra za pokrivanje troškova skandala, ali je pitanje da li će to biti dovoljno, pošto bi samo kazna u SAD mogla biti skoro tri puta veća.\nDirektor VW Martin Winterkorn rekao je da mu je "beskrajno žao" i zamolio da se toj kompaniji ukaže poverenje. Pitanje je, međutim, koliko će on ostati na čelu kompanije.\nNakon "curenja" afere u javnost i priznanja Volskwagena, nemački mediji i stručna javnost već nagoveštavaju da je vreme da Winterkorn ode sa funkcije direktora nemačkog giganta.\nauto industrija/auto industrija/biznis/sad/svet\nKina usporava i sa sobom vuče celu Aziju\nPredsednik Kine se iz SAD `vraća sa` Boeingom\n13/10/2020 | 18:02\nSTO: EU može da “kazni” SAD zbog nezakonite pomoći Boingu


'Nema poskupljenja struje ni prodaje EPS-a'\nVesti izvor: Kamatica, B92, agencije\nMinistarka energetike Zorana Mihajlović kaže da struja u Srbiji ne bi trebalo da poskupi do Nove godine i naglasila da se Elektroprivreda Srbije (EPS) neće prodavati.\nOna kaže da će, međutim, morati da se promeni upravljačka struktura i način na koji EPS funkcioniše.\nTo je državno preduzeće i ono ne može da bude "produžena ruka nekih privatnih interesa", već mora da radi u interesu građana Srbije, poručila je Mihajlovićeva.\nOna je istakla da svi direktori u javnim preduzećima koji nisu dobro radili svoj posao u proteklom periodu treba da budu zamenjeni, precizirajući da se to odnosi na one koji imaju loše ekonomske, finansijske i tehničke pokazatelje u tim kompanijama.\nOsnovni cilj Ministarstva energetike je da obebedi dovoljno energenata za predstojeću grejnu sezonu, a potom će raditi na određivanju pariteta cena energije, odnosno, da se tačno utvrdi koliki su odnosi između tih cena, a tek onda će moći da se govori o korekcijama cena, objasnila je Mihajlovićeva.\nMinistarstvo energetike će učiniti sve da ne dođe do nestanka u snabdevanju struje tokom predstojeće zime, rekla je ona i istakla da je suša objektivan razlog koji utiče na manjak struje u elektroenergetskom sistemu, ali da postoje i drugi razlozi zbog kojih imamo najave iz EPS-a da je potreban uvoz struje.\n- Plan je da cena električne energije ne ide gore u narednom periodu - kazala je ona, ali je dodala da se ne može tačno reći da li poskupljenja neće biti do 1. decembra ili do 1. januara sledeće godine.\nMihajlovićeva je odbacila navode da je uvođenje jeftine struje preko dana nemoguće i da će ugroziti sistem i dodala da je besmisleno pitanje da li će u ta dva sata jeftinu struju koristiti i oni koji mogu da je plate.\n- Nismo toliko bogati. Većina građana Srbije ne može da plati električnu energiju i uvođenje jeftine struje po danu će svakako koristiti određenom delu građana - kazala je ona.


Izložba PUNKTUMI i koncert grupe Nipplepeople za Evropsku noć muzeja - eTrafika\nVi ste ovdje:Početna»Banjaluka»Izložba PUNKTUMI i koncert grupe Nipplepeople za Evropsku noć muzeja\n18/05/2018 Banjaluka, 一 Izdvojeno, 一 Najnovije\nEvropska noć muzeja biće obilježena u subotu, 19. maja, u Muzeju savremene umjetnosti Republike Srpske.\nOve godine je u fokusu izložba PUNKTUMI -Zbirka inostrane umjetnosti MSURS, koja obuhvata više od 360 umjetničkih djela, a za ovu priliku izabarano je 100 djela 80 autora iz 17 evropskih zemalja.\nKao i svake godine, manifestacija će imati i muzički dio programa koji je predviđen da se održava na platou ispred Muzeja. On započinje nastupom banjalučkog dječijeg hora MaMa Voks (MaMa VOX), zatim di-džej setom, a od 22 časa prvi put na ovim prostorima ugostićemo izuzetno popularan i aktuelan bend Niplpipl (Nipplepeople). Ova elektropop grupa osnovana je 2008. godine, a čini je tajanstveni maskirani dvojac, koji je u regionalnom smislu obilježio 2017. godinu, a 2018. započeo rasprodatim koncertom u Zagrebačkoj Tvornici. Ove godine obilježavaju 10 godina postojanja, a prvi koncert u Banjaluci će realizovati upravo na poziv Muzeja.\nMuzej savremene umjetnosti Republike Srpske pridružio se obilježavanju Evropske noći muzeja 2006. godine, kao prva muzejska institucija iz BiH, a na poziv Ministarstva kulture i informacija Republike Francuske. Ovogodišnja manifestacija realizuje se uz podršku Delegacije Evropske unije u Bosni i Hercegovini, Uneskovog regionalnog biroa za nauku i kulturu u Evropi, kompanije Coca Cola, Banjalučke pivare i Kompanije m:tel-prijatelja muzeja, kao i Grada Banja Luke i Ministarstva prosvjete i kulture RS.\nOsim Banjaluke, Evropsku noć muzeja obilježiće i muzeji i galerije u Trebinju, Bjeljini, Foči i Srebrenici.\nMSURS Noć muzeja\nMSURS: Radenko Milak predstavlja BiH u Veneciji!\n(FOTO) Bogat program Noći muzeja: Posjetioci rastjerali oblake iznad Banjaluke\n(FOTO) Bogat program “Noći muzeja” u Banjaluci


Susret Zukorlića i Konakovića u Novom Pazaru – Sandžaklija\nDvojica lidera su se saglasili da nije moguće očekivati boljitak za bošnjačke nacionalne interese bez očekivanih političkih promjena.\nPredsjednik Stranke pravde i pomirenja akademik Muamer Zukorlić razgovarao je u Novom Pazaru sa četvoročlanom delegacijom Skupštine Kantona Sarajevo, koju predvodi predsjednik stranke Narod i pravda Elmedin Konaković, o uspostavi i unapređenju saradnje između institucija i organizacija u Bosni i Hercegovini i Sandžaku, ističući važnost vraćanja bošnjačkog nacionalnog jedinstva i jačanja međubošnjačke saradnje.\nDvojica lidera su se saglasili da nije moguće očekivati boljitak za bošnjačke nacionalne interese bez očekivanih političkih promjena. Ovaj susret je upriličen u povodu održavanja Sandžačkog biznis foruma u Sjenici na temu prekogranične saradnje i njenog uticaja na lokalni razvoj.\nSagovornici su se također saglasili da će nastaviti sa jačanjem međustranačke saradnje.


ULICA OTVORENOG SRCA” POSVEĆENA BEBAMA – Stari grad\nStari grad » Vesti » ULICA OTVORENOG SRCA” POSVEĆENA BEBAMA\nULICA OTVORENOG SRCA” POSVEĆENA BEBAMA\nHumanitarna akcija koja se tradicionalno održava 1. janura u „Ulici otvorenog srca” nosiće naziv „Godina beba 2012!”, a zaštitni znak akcije je stilizovana benkica čija cena ne može biti manja od 100 dinara, rečeno je danas na konferenciji za novinare u Turističkoj organizaciji Beograda.Tom prilikom Željko Ožegović, član Gradskog veća, uručio je Veranu Matiću, idejnom pokretaču akcije „Bitka za bebe”, ček na 100.000 dinara, koje su prikupili on i Danilo Bašić, predsednik opštine Palilula, u humanitarnoj akciji prilikom otvaranja novog objekta „DM-a” u Novom Beogradu.\n– „Ulica otvorenog srca” svake godine ima humanitarni karakter i grad Beograd i ove godine podržava takvu nameru. Pozivam sve Beograđane da nam se pridruže u „Maršu za bebe”, a podsetio bih i da je grad pre par godina započeo svoju bitku, pa smo tako doneli mere o naknadama zaposlenim i nezaposlenim porodiljama, dodeli bebi paketa, kako za Beograđane tako i za porodice u nerazvijenim opštinama u Srbiji, uspostavili SMS servis za trudnice, podneli inicijativu za rešavanje problema duplog oporezivanja trudnica preduzetnica i druge. Uz sve ovo, veliko mi je zadovoljstvo da na ovom mestu uručim ček od 100.000 dinara namenjen za ovu akciju, a koji smo ja i Danilo Bašić „zaradili” radeći na kasi u novom objektu „DM-a” na Novom Beogradu. Zajedničkim dogovorom sa direktorkom kompanije Oliverom Popović, brojka je zaokružena na sadašnju sumu. Neka ovaj gest bude i poziv svim Beograđanima da se uključe u „Bitku za bebe” i 1. januara dođu u „Ulicu otvorenog srca” – rekao je Željko Ožegović.\nVeran Matić, predsednik „Fonda B92”, podsetio je da je do sada, u okviru akcije „Bitka za bebe”, prikupljeno oko 200 inkubatora, ali da bolnice imaju potrebu za još opreme.\n– Proglašavanjem 2012. godine za „Godinu beba” želimo da napravimo pomak u svakom smislu. Prikupljaćemo pomoć, tražićemo odricanje dela poreza za hranu i opremu za bebe, a nadam se da ćemo naići na razumevanje i da će to uticati na povećanje nataliteta. Vrlo nam je važno učešće građana, jer samo zajedno možemo napraviti pomak i želim da se 1. januara u što većem broju nađemo u „Ulici otvorenog srca” – rekao je Matić.\nKokan Mladenović, direktor Ateljea 212, podsetio je da je tokom proteklih godina „Ulica otvorenog srca” pomogla domu „Vasa Stajić”, deci oboleloj od cerebralne paralize, ometenoj u razvoju, Sigurnoj kući, Incest trauma centru, centru u Novom Miloševcu, gradu Kraljevu.\nMirjana Božidarević, predsednica opštine Stari grad, pozvala je sve da 1. januara u 12 časova dođu u Svetogorsku ulicu i učestvuju u „Maršu za bebe” , a Milan Janković, predsednik Privredne komore Beograda, apelovao je da se ne zaboravi na jednog od pokretača „Ulice otvorenog srca” Milu Vlahovića, koji je kao prvi preduzetnik otvorio vrata glumcima i Beograđanima, služeći ih jelom iz svoje kafane.\nDejan Veselinov, direktor Turističke organizacije Beograda, rekao je da će ova organizacija i ove godine pre i tokom praznika brinuti o dobrom provodu Beograđana i gostiju grada.\n– Pored koncerta ispred Doma Narodne skupštine, koji organizuje grad Beograd, prvi put tu je i „Trg otvorenog srca”, a već smo svi navikli i na „Ulicu otvorenog srca”. Ovog puta ona će se proširiti i na druge opštine, pa će tako manifestacija „Ulica otvorenog srca” biti održana i u Barajevu, Rakovici, Surčinu, Obrenovcu, Novom Beogradu, Mladenovcu, na Zvezdari, Paliluli, Savskom vencu i Čukarici. Pored toga, sa nama će biti i „Lasta”, koja će obezbediti besplatan „prvojanuarski” autobus koji će saobraćati od Slavije do Trga republike od 10 do 15 časova. Organizovani su i obilasci grada, tako da će svi naši gosti imati prilike da se upoznaju i sa znamenitostima Beograda. Tokom novogodišnjih praznika očekujemo od 10.000 do 15.000 stranih gostiju, spremni smo da ih dočekamo, kao uvek, sa osmehom i uz nadu da će i oni posetiti „Ulicu otvorenog srca” – rekao je Veselinov.\nPrevious PostPrevious ZAVRŠENO TAKMIČENJE „MALI PJER 2011“\nNext PostNext TAKTILNA IZLOŽBA SKULPTURA U DRVETU “DODIR”


Zabava — By taty on April 24, 2010 12:45 pm\nNastavljaju se nova dešavanja na Farmi. Miloš Bojanić je ubedljivo izglasan za prvog duelistu od strane ostalih farmera. On je dobio čak devet štapića i time se videlo raspoloženje ostalih učesnika na “Farmi”, koji su mu najviše zamerali da je preozbiljno shvatio igru. Za drugog duelistu je od strane publike izabrana učesnica “Zvezda Granda” Biljana Sečivanović i to drugu nedelju za redom.\nMiloš Bojanić i Biljana Sečivanović\nIpak je uživo uključenje obeležio Maca, koji je sve vreme upadao ostalima u reč, dobacivao, psovao i ponašao se neuračunljivo. Iako smo navikli na Macine ispade, čini se da je ovoga puta bilo potpuno spontano.\nNa kraju Ognjen je pročitao pismo Farme u kome se Miloš Bojanić upozorava zbog fizičkog napada na Firčija.\nTags: Biljana Sečivanović, dešavanja na Farmi, Farma, Farma: U duelu Miloš i Biljana, Miloš Bojanić, rijaliti šou, Vesti sa Farme\nPotrebno: 250 gr margarina 250 gr šećera 5 jaja 250 gr brašna 2 kašike praška za pecivo oko 1/8 L...


Beograd: Predstavljen plan razvoja saobraćajne infrastrukture do 2033.\nBeta 3. jula 2017. 15:30\nRazvoj plana saobraćajne infrastrukture Beograda do 2033. koji obuhvata nove lnije BG voza, izgradnju metroa kao i i dva tunela, od kojih jednog ispod centra grada, predstavljen je danas u Starom dvoru.\nMaster plan saobraćajne infrastrukture Beograda – „Smart plan 2021/2027/2033“ predstavio je gradonačenik Siniša Mali istakavši da je tim dokumentom predvidjena i izgradnja mosta preko Ada Huje.\nMali je rekao da tu spada i kompletan završetak obilaznice oko Beograda, probijanje Topčiderskog tunela, kao i izgradnja nove autobuske stanice na Novom Beogradu, a koja bi trebala da počne da se radi do kraja godine.\nOn je istakao da će realizacija planiranog doprineti i razvoju sada nerazvijenih delova Beograda poput Makiškog polja ali i da će doneti nizu ubrzanja u saobraćaju, manjem broju automobila u centru kao i do bolje ekološke situacije.\nPrema njegovim rečima, saobraćaj BG voza će biti kompatibilan s trasama metroa koji će, kako je sada planirano, takodje imati dve linije.\nOn je naveo i da će metro, kako je planirano saobraćati na linijama od Makiškog polje, preko centra grada pa do Karaburme i Mirijeva kao i na liniji od Zemuna, preko Starog Grada pa do Ustaničke ulice na Voždovcu.\n„BG voz će predstavljazi teški šinski saobraća a metro laki“, rekao je Mali istakavši da će biti iskorišteni i postojeći saobraćajni kapaciteti u gradu kako bi sve funkcionisalo na najbolji način.\nNajavio je i da će biti probijen tunel kroz Topčider koji će taj deo Beograda spojiti sa Autokomandom dok će drugi tunel počinjati na Savskom pristaništu kod Ekonomskog fakulteta a zavšavati se u Bulevaru Despota Stefana.\nRekao je da će realizaciju tog plana doprineti razvoju i drugih delova Beograda, poput bloka 18 A preko puta Beogarada na vodi i Luke Beograda.\nGradonačelnik je rekao i da realizacija master plana podrazumeva i izgradnju novog Savskog mosta, koji će, kako je rekao koštati 30 miliona evra.\nPrema njegovim rečima, novi most će imati četiri saobraćajne trake za vozila, po jednu za bicikliste i pešake kao i šinski saobraćaj dok još uvek nije odlučeno šta će biti sa starim želežničkim mostom.\nDodao je i da će se gardjani izjašnjavati gde će stari Železnički most, pošto bude konzerviran s obzriom da ima istorijsku vrednost biti postavljen.\nMali je ponovio da je rok za početak izgradnje metroa kraj 2019. ili početak 2020. godine.\nFrancuska vlada traži od „Renoa“ da smeni predsednika Gosna\nU 2018. zabranjen rad 64 benzinske stanice, manje nego 2017.\nSRB: Deficit kadrova i porast radnih mesta obeležili 2018\nNefinansijska direktna ulaganja Kine u svetu povećana 0,3%\nPosle dva meseca pauze nastavljena proizvodnja u „Fijatu“\nKina odobrila gradnju brane visoke 239 m, najviše u zemlji\nIzvoz u Rusiju 954,6 mil. $, Rusi“grabe“srpske hulahop…\nBlic: Telekom je Radijus i AVkom platio 129 miliona, pregovara sa još…\nIzvoz u Rusiju 954,6 miliona dolara, Rusi „grabe“ srpske…\nParafi na niz sporazuma, čak trećina iz oblasti inovacija


Poziv za učešće u simpoziju “Historija sadašnjosti: socijalizam i kapitalizam na primjeru Bihaća” - Pedagoški fakultet\nHome » Poziv za učešće u simpoziju “Historija sadašnjosti: socijalizam i kapitalizam na primjeru Bihaća”\nPoziv za učešće u simpoziju “Historija sadašnjosti: socijalizam i kapitalizam na primjeru Bihaća”\nSimpozij će trajati dva dana, 3. i 4. jula 2015. godine. Sastojat će se od tri panela (Simpozij, sinopsis) i jedne zajedničke diskusije na kraju.\nNaučno-istraživački simpozij Historija sadašnjosti: socijalizam i kapitalizam na primjeru Bihaća, okuplja deset naučnika – antropologa, sociologa, filozofa, medijskih teoretičara i historičara umjetnosti, koji se bave savremenim naučno-istraživačkim radom sa fokusom na Bihać. Premda žive i rade u različitim sredinama (SAD, UK, Njemačka, Hrvatska) većina njih porijekom je iz Bihaća i svoja recentna istraživanja usmjeravaju na različite pojave unutar bihaćkog društveno-političkog, ekonomskog i kulturološkog konteksta.\nGlavni cilj ovog simpozija je promovirati naučno-istraživački (osobito terenski) rad na područiju Bihaća. Naučnici koji će prezentirati svoje radove na simpoziju pristupaju Bihaću kao jednom izrazito plodnom naučno-istraživačkom kontekstu gdje su socijalistička prošlost i poslijeratna kapitalistička sadašnjost izrazito vidljivi, isprepleteni i kompleksni. Osim rezultata koji bi bacili novo svjetlo na određene pojave unutar bihaćkog socio-ekonomskog konteksta, ovaj simpozij poslužio bi i kao svojevrsna promocija na državnom i regionalnom nivou kao grad gdje je terenski naučno-istraživački rad prisutan, kvalitetan i plodan.\nDrugi cilj konferencije je da okupi širu akademsku i neakademsku javnost i promovira kvalitetan intelektualani diskurs u Bihaću, te podstrekne lokalnu zajendicu na promišljanja vezana za tematiku simpozija.\nTreći cilj ovog skupa je uvezati mlađu generaciju naučnika koji dijele zajedničku istraživačku „geografiju“ a koji do sad nisu bili u kontaktu, nisu surađivali, i u nekoliko slučajeva nisu se čak ni poznavali. Ovakvim uvezivanjem bi se stvorila platforma za nove zajedničke projekte, međunarodnu kulturno-naučnu saradnju, ali i razvoj privrede i turizma.\nČetvrti cilj ovog simpozija je da se da podrška istraživačima koji žele da se bave terenskim i drugim istraživanjima u Bihaću. Cilj je također da ovakav vid simpozija postane redovan, da se u Bihaću održava svake dvije godine, gdje bi se uvijek širio broj istraživača koji bi prezentirao svoje radove. Na ovaj način Bihać bi mogao stvoriti jednu konferencijsku tradiciju koja bi postala prepoznatljiva u regionu i koja bi dalje promovirala naučno-istraživačku saradnju i inicirala nove naučno-istraživačke projekte.\nPeti cilj skupa je zajednička publikacija koja be se izrodila iz simpozija i koja bi u pisanoj formi zabilježila ovaj vrlo plodan i raznolik istraživački materijal, te kao takva preuzela ulogu svjedoka vremena unutar bihaćkog kulturnog konteksta.\nObavijest/Članak je objavljen dana 18 May 2015, 6:47 od korisnika IT Služba koji/a je ukupno objavio/la 1925 obavijest/i.


Uplate naknada za usluge koje pruža Agencija u okviru Registra udruženja vrše se na račun: 840-29770845-52, model 97, poziv na broj (dobijeni poziv na broj obavezno unesite u uplatnicu).\nNaknada za osnivanje udruženja/saveza\nNaknade za promene podataka o udruženju/savezu\nNaknada za registraciju statusne promene iznosi 5.500,00 dinara po udruženju koje učestvuje u statusnoj promeni.\nNaknada za brisanje udruženja/saveza\nNaknada za brisanje udruženja/saveza iznosi 3.000,00 dinara.\nza izdavanje potvrde da udruženje/savez nije registrovano u Registru ili da Registar ne sadrži traženi podatak koji je u skladu sa zakonom, predmet registracije 1000,00 dinara;\nza izdavanje potvrde o pravnom sledbeništvu 1.500,00 dinara po udruženju/savezu;\nNaknade za registraciju drugih podataka o udruženju/savezu iznose:\nPodaci o adresi za prijem elektronske pošte, kontakt telefonima i internet adresi udruženja/saveza registruju se bez naknade.


Republika Srbija uspešno realizovala svop transakciju i ostvarila uštedu na kamatama od 26 miliona evra\nObjavljeno:25. novembara 2021.\nVodeći se najboljom međunarodnom praksom aktivnog upravljanja javnim dugom, a u cilju zaštite od različitih oblika finansijskih rizika, kao i dodatnog smanjenja troškova zaduživanja, Republika Srbija je realizovala još jednu, četvrtu po redu, svop transakciju i tako obaveze po osnovu zajma uzetog od Fonda za razvoj Abu Dabija, 2016. godine, inicijalno ugovorene u dirhamima, sa plaćanjem u američkim dolarima, konvertovala u evre.\nDug i obaveze po osnovu navedenog zajma na koji je plaćana fiksna kamatna stopa od 2,25% godišnje, u svop tranakciji realizovanoj sa dve renomirane banke sa kojima Republika Srbija ima potpisan ISDA Master sporazum, Deutche Bank i BNP Paribas, zamenjene su u evre po godišnjoj kamatnoj stopi od 0,96% što rezultira uštedom troškova za kamate do dospeća duga od oko 26 miliona evra, odnosno 3 milijarde dinara.\nRepublika Srbija je od decembra 2020. godine, u skladu sa međunarodnim standardima ISDA (International Swaps and Derivatives Association), uspešno realizovala četiri hedzing transakcije i konvertovala obaveze inicijalno ugovorene u američkim dolarima, kineskim juanima i dirhamima u evre.\nPrva svop transakcija realizovana je u decembru 2020. godine i obaveze po osnovu evroobveznice emitovane u američkim dolarima konvertovane su u evre pri čemu će biti ostvarena ušteda od oko 11,6 milijardi dinara.\nU aprilu 2021. godine zaključena je nova svop transakcija kojom je kredit kod Export - Import Bank of China za Projekat izgradnje obilaznice oko Beograda na autoputu E70/E75, koji je 2018. godine inicijalno ugovoren u kineskim juanima konvertovan u evre sa negativnom kamatnom stopom. Navedeni zajam, na koji je plaćana fiksna kamatna stopa od 2,50% godišnje u kineskim juanima, konvertovan je u evre po fiksnoj negativnoj kamatnoj stopi od -0,07% što rezultira uštedom na kamatama od oko 4,2 milijarde dinara. Kako je ugovorena negativna kamatna stopa, Republika Srbija neće imati nikakve troškove po osnovu kamata u prvih 5 godina svop aranžmana, koji važi do 2030. godine, već će ostvarivati dodatna primanja od banaka sa kojima je transakcija zaključena.\nDa podsetimo, zahvaljujući aktivnom upravljanju javnim dugom učešće duga u američkim dolarima u ukupnom javnom dugu je smanjeno sa 33,9%, koliko je iznosilo na kraju 2016. godine, na 10,5% na kraju septembra 2021. godine. To je doprinelo smanjenju i rizika i troškova koji nastaju usled znatno veće fluktuacije kursa američkog dolara prema dinaru koji je samo od 1. septembra do 24. novembra 2021. godine porastao sa 99,6303 na 104,5563.\nTakođe značajno su smanjeni troškovi kamata po osnovu obaveza koje su već ugovorene, a tome u prilog govori i podatak da je prosečno ponderisana kamatna stopa snižena sa 5,70% koliko je iznosila na kraju 2014. godine na 2,61% na kraju septembra 2021. godine, a posle realizacije navedene četvrte transakcije prosečna ponderisana kamatna stopa dodatno je snižena i sada iznosi 2,55%.


Evropska unija ne prihvata privremenu talibansku vladu\nTanjug 8. septembra 2021. 16:26\nBRISEL – Evropska unija ne prihvata privremenu talibansku vladu u Avganistanu, nakon što su oni imenovali nekoliko lidera, rekavši da talibani nisu ispunili obećanje da će uključiti žene i druge verske grupe.\n„Ne izgleda kao inkluzivna i reprezentativna formacija u pogledu bogate etničke i verske raznolikosti Avganistana koju smo se nadali da ćemo videti i koju su talibani obećavali proteklih nedelja“, rekao je portparol Evropske Unije Peter Stano, prenosi Rojters.\nStano je u saopštenju naveo da se takva inkluzivnost i zastupljenost očekuju u sastavu buduće prelazne vlade, a kao rezultat pregovora.\nJedan visoki izvršni zvaničnik EU takođe je izrazio oprez u vezi sa privremenom talibanskom vladom, koja uključuje ljude koji su pod sankcijama Ujedinjenih nacija i za kojima Sjedinjene Američke Države tragaju.\n„Evropska unija je spremna da nastavi da pruža humanitarnu pomoć“, rekao je potpredsednik Evropske komisije Maroš Šefčović i dodao da dugoročna pomoć zavisi od talibana.\nŠefčović je na konferenciji za novinare istakao da posmatraju veoma pažljivo kako se ponaša nova vlada, pre nego što počne sa angažovanjem.


Brodarevo dobija pijaću vodu do kraja sedmice (video) – ZoomUe\nBrodarevo dobija pijaću vodu do kraja sedmice (video)\nby branko · 25 децембра, 2014\nBRODAREVO-Oko 5 hiljada meštana Brodareva ,posle više od 20 dana zabrane,mogli bi do kraja sedmice da dobiju zdravu pijaću vodu ,izjavila je za naš portal direktorka Zavoda za javno zdravlje Užice Biljana Mijović.\n“Mere koje je Zavod ,zbog zamućenosti izvorišta i hemijske i biološke neispravnosti vode za piće,naložio JKP “Lim” iz Prijepolja,dale su rezultate i ako i treći uzastopni uzorak vode bude hemijski i bakteriološki ispravan,zabrana korišćenja vode za piće,spremanje hrane i korišćenja za ličnu higijenu,biće ukinuta najverovatnije do kraja sedmice”,rekla je Mijovićeva.\nMeštani Brodareva se pijaćom vodom od 3.decembra snabdevaju iz cisterni.Kažu da je teško,ali da se nadaju da će problem uskoro biti rešen.\nU toku su završni radovi na novom vodozahvatu na Mrčkovačkoj reci i cevovodu dužine 5,5 kilometara.\n“Brana je završena,a ostalo je da se uradi još 200 metara cevovoda do postrojenja za preradu vode.Ti radovi će biti završeni u januaru,dok će se naredne godine raditi i nova Fabrika vode sa savremenim filterima,kako bi se trajno rešio problem kvaliteta pijaće vode u Brodarevu”,kaže za ZOOMUE Jasmina Delendžić iz JKP “Lim” iz Prijepolja.\nPo rečima predsednika opštine Prijepolje Emira Hašimbegovića ove radove finansira opština u saradnji sa Direkcijom za vode Republike Srbije.\n“Opština je sa finansirala izgradnju cevovoda sa 30 miliona dinara,dok je zajedno sa Direkcijom za vode finansirala izgradnju novog vodozahvata koji je koštao 20 miliona dinara.Direkcija će učestvovati i u izgradnji nove Fabrike vode”,kaže Hašimbegović.\nOn ističe da će završetkom ovih investicija do kraja 2015.godine biti rešen problem vodosnabdevanja,koji traje već 30 godina u Brodarevu.\n“Sa kapacitetom od 25 litara u sekundi dobićemo dovoljnu količinu vode,dok će nova Fabrika vode omogućiti kontrolu kvaliteta vode na najsavremeniji način”,zaključuje Hašimbegović.\nSlužba groblja „Sarića Osoje“ počela sa radom\nby Milica Cirovic · Published 9 марта, 2021\n7 novozaraženih u Zlatiborskom okrugu\nDečaku eksplodirala petarda u ruci\nby Zoran Đurović · Published 31 јануара, 2020\nNext story Užice gradi 20 stanova za izbeglice\nPrevious story Užički odbornici usvojili budžet za 2015.godinu


Izraženi toplotni talas i narednih dana | Info | Društvo\n22. September, 17:37\nIzraženi toplotni talas i narednih dana 0 Podijeli Podijeli na facebook Podijeli na twitter Podijeli na viber Pošalji na mail\n29.07.2021. / 13:08\nToplotni talas u Jugoistočnoj Evropi je prisutan već od 27. jula a nastaviće se u narednim danima, te sljedeće sedmice, saopšteno je iz Hidromteorološkog zavoda Republike Srpske.\nIz Hidrometeorološkog zavoda Republike Srpske saopšteno je da na dijelu Balkana i u Grčkoj termometri pokazuju maksimalne vrednosti od 35 do 40, a u Turskoj i Grčkoj i do 46 stepeni Celzijusovih.\n"Ovakve dugotrajne, ekstremne temperature predstavljaju veliku opasnost, bez obzira što nisu neuobičajene za mediteranske zemlje", navode iz Republičkog hidrometeorološkog zavoda Republike Srpske.\nZa ovaj izraženi toplotni talas u istočnoj Evropi, meteorolozi kažu da je odgovoran nizak vazdušni pritisak iznad zapadne Evrope i izraženo područje visokog pritiska iznad Istočne Evrope (termobarički greben, čija se osa proteže od sjevera Afrike, preko juga Italije i Grčke do Turske i Crnog Mora).\nOn će i u narednim danima blokirati prodor svježijeg vazduha i premještanje područja niskog pritiska na putu za Balkan, te dalje prema Crnom moru, što omogućava jačanje prave toplotne kupole na jugoistoku kontinenta.\nMaksimalna temperatura juče u Evropi prema stranici Ogimet koja prikuplja dnevne meteorološke podatke sa 2.222 evropske stanice, je imala najviše vrijednosti u Turskoj, Sjevernoj Makedoniji, Crnoj Gori, BiH te dijelom na jugu Italije.\nMaksimalna temperatura juče izmjerena u mreži meteoroloških stanica Republičkog hidrometeorološkog zavoda Republike Srpske bila je u Banjaluci i iznosila je 39,3 stepena Celzijusova, zatim u Trebinju 38,7 i Bijeljini gdje je maksimalna dnevna temperatura iznosila 38,6 stepeni Celzijusovih.\nU Foči je juče izmjereno 38,4, Višegradu 38,2 stepeni Celzijusovih koliko i u Bileći.\nVeliki broj mjesta u Srpskoj imao je temperaturu iznad 35 stepeni Celzijusovih.\nI u višim predjelima, te planinama juče je bila visoka maksimalna dnevna temperatura pa je tako Čemerno bilježilo 31,2, a Han Pijesak 33,8 stepeni Celzijusovih.\nMeteorolozi navode da se najviša temperatura očekuje za dane vikenda, 31. jula i 1. avgusta na istočnom Balkanu i jugoistočnoj Evropi, dok će na zapadnom Balkanu postepeno jenjavati vrućina.\n"Tada će se talasati frontalna linija na Alpima i kretati se istočno prema zapadnom Balkanu. Od drugog avgusta u našim krajevima očekuje se ugodnija temperatura i kraj toplotnog talasa", navode iz Hidrometeorološkog zavoda Republike Srpske.


Novi "leksus UX 300 e" dokaz da nema mesta zabrinutosti potencijalnih kupaca e-mobila\nJedna od najčešćih nedoumica kupaca električnih automobila se odnosi na vek trajanja auto-baterija. Razumljivio, kada se zna da je ovaj, neophodni deo automobila koji za pogon koriste električnu energiju, papreno skup ( to je i razlog zašto su još uvek elektromobili znatno skuplji od vozila na klasični pogoon) i da bi zamena koštala toliko da bi anulirala svu uštedu dobijenu korišćenjem struje umesto fosilnih goriva.\nSudeći bar prema novom "leksusu UX 300e" nema razloga za brigu jer je garancija na bateriju koja skladišti energiju za pogon ovog vozila čak 10 godina ili milion pređenih kilometara!\nPogledajmo pobliže šta kažu u "Leksusu".\nNovi automobil pokreće novorazvijena baterija kapaciteta 54,3 kilovat-časova koja omogućuje domet od 400 kilometara u NEDC ciklusu, odnosno 300 km po WLTP standardima.\nBaterija je smeštena ispod poda kabine (osigurava i nisko težište vozila), a sastavljena je od čak 288 litijum-jonskih ćelija.\n"Leksus" je usavršio kontrolu rada baterije što utiče i na njenu dugovečnost. Postoji monitor na kome se prikazuje napon svakog dela baterije kao i celog bloka, uz prikaz i temperature.\nZajedno sa naprednim "bateri menadžemnt sistemom" za rezultat ima maksimum iskorišćenosti kapaciteta baterije što jasno utiče i na optimalnu autonomiju vozila sa jednim punjenjem. "Leksus" je razvio sistem vazdušnog hlađenja baterija koji je pouzdaniji i lakši od vodeno-hlađenog sistema.\nSa hladnim vazduhom koji cirkuliše unutar pakovanja baterija ceo sistem koji pokreće automobil radi maksimalno dobro i pri velikim brzinama ali i tokom brzog punjenja baterije. Ovaj sistem je povezan i radi "ruku pod ruku" sa sistemom za hlađenje - klimom automobila. Pri tome ne utiče na performanse vozila niti na dugovečnost baterije.\nOvaj sistem je razvijen tako da i zagreva bateriju kada je neophodno, na primer zimi pri niskim temperaturama i omogućuje maksimalnu iskorišćenost kapaciteta baterije, ali i performanse vozila od samog starta. Na kraju treba istaći i da je kompletno pakovanje baterija zapečaćeno gumom koja sprečava prodor vlage i nečistoće.\nKoliko je siguran u ovaj sistem "leksus" pokazuje tako što daje fabričkju garanciju od 10 godina ili milion kilometara. Pri tome baterija ne mora da bude skroz uništena već u ovoj kompaniji "vraćaju pare" ako kapacitet baterije padne ispod 70 odsto! Zanimljivo je da je garancija na ovo vozilo tri, a na pogonski sistem pet godina!\n- Naša iskustva u elektrifikaciji vozila zajedno sa desetogodišnjom garancijom na bateriju podižu poverenje među našim potencijalnim kupcima - kaže Paskal Ruh, šef "leksus Evrope".\nNovi ponos "Leksusa" pojaviće se na drumovima Evrope krajem ove godine.


Kompanija Merck donirala 2,4 miliona dinara za nabavku medicinske i zaštitne opreme u Srbiji\nBeograd, 5. maj 2020 – Kompanija Merk (Merck), jedna od vodećih svetskih naučnih i tehnoloških kompanija, donirala je 2,4 miliona dinara zdravstvenom sistemu Srbije i tako pružila podršku naporima Vlade Republike Srbije u rešavanju jednog od najvećih izazova sa kojima se ljudi susreću danas. Donacija se realizuje u saradnji sa UNICEF-om, namenjena je za nabavku medicinske i zaštitne opreme za zdravstvene radnike, i danas je isporučena u Srbiji.\n“Želeli smo da odgovorimo na ono što je trenutno najpotrebnije zdravstvenom sistemu u našoj zemlji. Zahvaljujući partnerima iz UNICEF-a, pomoć smo usmerili na nabavku medicinske i zaštitne opreme, u ovom trenutku neophodne za zdravstvene radnike, koja je i jedan je od prioriteta Ministarstva zdravlja. Želimo da se zahvalimo svim zdravstvenim radnicima na posvećenosti zaštiti zdravlja stanovništva“, izjavila je Ina Bulat, direktorka kompanije Merck u Srbiji.\n„UNICEF daje svoju punu podršku nacionalnim naporima da se zaštiti stanovništvo, pre svega kroz nabavku kritično potrebne opreme za zdravstveni sistem. Broj kompanija i pojedinaca, koji su se odazvali našem pozivu, govori da u Srbiji postoji izražena svest da je zajedništvo ta snaga koja nam može pomoći. Želim da zahvalim svim kompanijama koje su donirale UNICEF-u kako bismo se zajedničkim snagama izborili sa korona virusom i sačuvali živote u Srbiji“, izjavila je Ređina De Dominićs, direktorka UNICEF-a u Srbiji.\nKompanija Merck globalno, deo je ključnih inicijativa za okončanje pandemije.\nKompanija Merck i Institut Jenner, objavili su da je postavljen temelj za masovnu proizvodnju kandidata za vakcinu Covid-19 ChAdOk1 nCoV-19. Tokom poslednje dve godine, Merck-ova saradnja sa Institutom Jenner dovela je do razvoja brze platforme koja sledi dobre proizvodne prakse. Zajednički tim smanjio je vreme razvoja procesa proizvodnje od godinu dana, koliko bi uobičajeno trajao, na samo na dva meseca, zahvaljujući nedavno razvijenoj proizvodnoj platformi. Institut Jenner, osnovan u novembru 2005. godine za razvoj inovativnih vakcina u partnerstvu sa Univerzitetom Oksford i Institutom Pirbright, uspeo je da razvije Merck-ov proces proizvodnje, na osnovu prethodno generisane platforme, što je ključan korak da vakcina u što bržem roku postane dostupna pacijentima.\nPodsećamo i da je kompanija Merck je u 2019. godini dodelila nagradu „Uvid u budućnost“ u iznosu od milion evra za istraživanja u oblasti pripreme za pandemiju, naučnicima Pardis Sabeti sa Harvard Univerziteta i instituta Broad i Džejmsu Krovu, sa Univerziteta Vanderbilt. Sa svojim timovima, oni danas, zahvaljući nagradi kompanije Merck, rade na identifikaciji dijagnostike i lečenja za COVID-19.


Pred sezonu gripa: Ove godine 15% manje vakcina – Nadlanu.com\nPred sezonu gripa: Ove godine 15% manje vakcina\nObjavljeno 4. okt 2013. / 13:24:34\n“Ukupno je planirano 265.159 doza vakcine protiv gripa, što je za oko 32.000 doza manje nego u sezoni 2012/2013. godine“, rekla je danas dr Bojana Grgić, šefica Odeljenja za prevenciju i kontrolu zaraznih bolesti Instituta za javno zdravlje Srbije “Dr Milan Jovanović Batut”.\nOna je objasnila da je institut napravio plan potreba u skladu sa Pravilnikom o imunizaciji i načinu zaštite lekovima, “uzimajući u obzir broj obveznika koje po kliničkim i epidemiološkim indikacijama treba vakcinisati, kao i na osnovu prosečne potrošnje ove vakcine u prethodnim sezonama”.\nStručnjaci su prošle godine upozorili da građani u Srbiji masovno odustaju od zaštite imunizacijom, uključujući pripadnike rizičnih kategorija za koje je vakcina obavezna po Zakonu o zaštiti stanovništva od zaraznih bolesti. Trend nepoverenja u ovu preventivnu meru počeo je u periodu nakon pandemijske 2009. godine.\nPandemija svinjskog gripa (A H1N1) u 2009. godini, koju je deo stručne javnosti u svetu proglasio “izmišljenom”, a zatim i masovni neuspeh imunizacije u najvećem broju zemalja, bili su povod da se kod nas i u svetu pokrene antivakcinalna kampanja.\nPrema podacima Instituta “Batut”, u našoj zemlji je u protekloj sezoni protiv gripa vakcinisano 185.026 građana, što je bilo oko 62 odsto planiranih. Za imunizaciju je bilo predviđeno 297.159 osoba i toliko doza vakcine je distribuirano do zdravstvenih ustanova.\nNa pitanje kakav je odziv stanovništva kad je u pitanju vakcinalna kampanja u drugim zemljama, dr Grgić je odgovorila da se “u komunikaciji sa kolegama u zemljama u okruženju, ali i na sastancima u Svetskoj zdravstvenoj organizaciji (SZO), naglašava trend nepoverenja u imunizaciju protiv gripa, posebno imajući u vidu realtivno nisku aktivnost virusa gripa u sezonama nakon pandemije”.\nOna je dodala da “treba težiti vraćanju poverenja u ovu najefektivniju i najefikasniju meru prevencije i da je važno da se stanovništvo, a posebno grupe u riziku, tačno i blagovremeno informišu”.\nNadležni u Institutu za virusologiju, vakcine i serume “Torlak” kažu da su poslali porudžbinu inodobavljaču, nakon što je Republički fond za zdravstveno osiguranje 1. oktobra sproveo postupak za javnu nabavku vakcine i doneo Odluku o dodeli ugovora ovom institutu.\nUgovor za nabavku vakcine moći će da se potpiše kad prođe rok za zaštitu prava od deset dana, koji je propisan po proceduri, naveli su u “Torlaku”.\nStručnjaci u Institutu ističu da su, u odnosu na prethodnu sezonu, promenjena dva soja u sastavu vakcine, odlukom SZO koji svake godine krajem februara zaseda u Ženevi i određuje i preporučuje sojeve koji ulaze u sastav vakcine protiv gripa za tu sezonu za severnu Zemljinu hemisferu. Svi proizvođači dobijaju obaveštenje o odluci i proizvode vakcinu sa preporučenim sojevima.\nU sastav vakcine za sezonu 2013/2014 za severnu hemiseferu ulaze dva tipa A i jedan tip B virusa gripa – A/Kalifornija (H1N1), A/Viktorija (H3N2) i B/Masačusets.


Otkriven lek protiv ćelavosti\nod Tornado taj 2010-12-17, 17:20\nBiotehnolozi Tehničkog Univerziteta u Berlinu, prvi su uspeli da iz matičnih ćelija odgaje folikule dlake iz kojih raste vlas kose.\nNa ovaj način bi problemu presađivanja kose moglo da se pristupi iz drugog ugla. A osim što daje nadu ćelavim ljudima, manje će se eksperimentisati na životinjama kada su u pitanju razni preparati za negu i farbanje kose jer će kosa a i koža moći da se proizvode u laboratoriji.\nNaučnici su uz pomoć matičnih ćelija uspeli da naprave i minujaturne organe, ali im još uvek nije pošlo za rukom da ih naprave u pravoj veličini. Uz pomoć minijaturnih organa biće lako utvrditi toksičnost raznih substanci.\nOpadanje kose pogađa milione u celom svetu. Klinike u Turskoj i u istočnoj Evropi su pune muškaraca koji se podrvgavaju presađivanju kose, prvenstveno zbog nižih cena. Presađivanje se radi tako što se ostatak sopstvene kose pravilno raspoređuje po celoj glavi.\nDa li su naučnici konačno stali na put ćelavosti saznaćemo nakon što kliničke studije, za koje su pripreme već u toku, budu obavljene.


Izvor: B92, 17.Jul.2017, 21:35\n"Mi smo u to ušli najiskrenije, da se nađemo štrajkačkom odboru i radnicima i da pronađemo >> Pročitaj celu vest na sajtu B92 << rešenje, koje bi bilo pobeda za sve nas. Mi to nismo uspeli da nađemo", rekla je premijerka za RTS.\nOna je objasnila da je Fijat počeo pregovore o kolektivnom ugovoru sa radnicima 9. juna, iako oni istuču decembra ove godine, a da su sindikati napustili pregovore 21. juna.\nKako je naznačila, zatim su krenuli u štrajk i to u vreme kada je vlada Srbije bila u skupštini, te samim tim nisu imali sa kime ni da razgovaraju.\nPremijerka je navela da se sada traži da se plata poveća na 45.000 dinara, i da se isplati po 20.000 dinara svakom radniku.\nKako je navela to bi značilo da se uzima od svih ostalih, od onih iz Crne trave na primer, koji imaju po 28.000 dinara da bi se dalo radnicima u Fijatu.\nOna je upitala i šta bi bila opcija B i dodala: "Da se igramo ruskog ruleta sa 'Fijatom', pa da nemamo ni 42.000, već nulu - i za kooperante i druge".\nSrbijaDanas.com: Premijerka Brnabić otkrila detalje štrajka u Fijatu\nVečernje novosti: Brnabić: Iza štrajka u Fijatu loša namera i politički interes\nMondo: Brnabić o Fijatu: Sada pregovori SAMO sa radnicima\nVesti-online.com: Čitajte u "Vestima": Živite vi sa 300 evra


RTS :: Vučić sa predsednikom egipatskog parlamenta\nPolitika Vučić sa predsednikom egipatskog parlamenta\nVučić sa predsednikom egipatskog parlamenta\nčetvrtak, 19. jul 2018, 11:18 -> 12:03\nIzvor: RTS, Predsedništvo Srbije\nPredsednik Republike Srbije Aleksandar Vučić sastao se sa predsednikom Parlamenta Arapske Republike Egipat Alijem Abdelom Aalom, sa kojim je razgovarao o bilateralnim odnosima, situaciji u regionu i globalnim pitanjima.\nPredsednik Vučić je istakao da je Egipat iskreni prijatelj Srbije i srpskog naroda i naglasio da je neophodno raditi na intenziviranju saradnje na svim nivoima, naročito na jačanju ekonomskih odnosa.\nVučić je izrazio nadu da će Egipat i dalje uvažavati interese Srbije u međunarodnim organizacijama i istakao da Srbija na Balkanu i Egipat na Bliskom istoku i afričkom kontinentu dele odgovornost za stabilnost tih regiona, što je još jedna dodirna tačka za jačanje odnosa dveju zemalja.\nPredsednik parlamenta Arapske Republike Egipat Ali Abdel Aal je istakao da su Egipat i Srbija na regionalnom i međunarodnom nivou prijateljske države i naglasio da Egipat ne zaboravlja podršku koju im je Srbija pružila 1973. i 2013. godine u borbi protiv terorizma.\nTokom susreta, dvojica sagovornika razgovarali su i o značaju saradnje u oblasti građevinarstva i turizma, kao i o uspostavljanju redovne avio linije Beograd–Kairo.\nPredsednik Vučić uputio je poziv predsedniku Arapske Republike Egipat Abdelu Fatahu el Sisiju da poseti Srbiju.\n3 Simonović formalno podneo ostavku\n4 Šib: Beograd i Priština moraju da sednu i pregovaraju\n5 "Uskoro zajednička vežba kosovske i albanske vojske"


Za dva dana, dvije lažne dojave o bombi u kosovskoj prestonici a iz Ministarstva unutrašnjih poslova Kosova za sada nema konkretnih informacija. Ono što se zna je da su obe dojave, upućene obrazovnim institucijama, poslate putem elektronske pošte.\nKako prenosi "Slobodna Evropa", bivši direktor policije Kosova Rašit Ćaljaj, koji je trenutno član skupštinske Komisije za bezbjednost i odbranu, ocjenjuje da sve prijetnje treba shvatiti ozbiljno iako se dosad ispostavilo da su dojave o bombama bile lažne.\nPrema njegovoj ocjeni, trebalo bi da se pojača i regionalna policijska saradnja, imajući u vidu da su slične pretnje upućivane i drugim zemljama na Zapadnom Balkanu.\nU poslednja dva mjeseca su još nekim zemljama u regionu stizale prijetnje bombama ali se ispostavilo da su dojave bile lažne.I Srbiji su dojave su stizale elektronskom poštom na adrese bolnica, škola, aerodroma, tržnih centara, zoološkog vrta, mostova, kao i za letove kompanije Air Serbia za Rusiju. Prema saopštenju Ministarstva unutrašnjih poslova Srbije od 18. maja, prijetnje su stigle iz Poljske, Gambije, Irana, Nigerije i još tri zemlje.Takođe, Crna Gora je krajem marta dobila dojave o bombama u nekim javnim i privatnim institucijama.


U program zapošljavanja "Moja prva plata" biće uključeno 10 hiljada mladih | Slobodna reč\nU program zapošljavanja „Moja prva plata“ biće uključeno 10 hiljada mladih\nBEOGRAD – U program zapošljavanja mladih „Moja prva plata“ biće uključeno 10.000 mladih sa srednjim i visokim obrazovanjem, do navršenih 30 godina života, koji su bez radnog iskustva i koji se nalaze na evidenciji nezaposlenih Nacionalne službe za zapošljavanje (NSZ), navodi se u saoptenju Ministarstva za rad, zapošljavanje, boračka i socijalna pitanja.\nKako se ističe, ovim programom daje se mogućnost mladima bez radnog iskustva da obave praksu na poslovima kod poslodavca u cilju sticanja znanja, veština i kompetencija za rad i na taj način povećaju svoje mogućnosti za zapošljavanje. Program „Moja prva plataˮ se realizuje bez zasnivanja radnog odnosa u trajanju od 9 meseci.\nProgram se sprovodi kod poslodavca koji pripada privatnom ili javnom sektoru, a prioritet za uključivanje u program imaju poslodavci iz privatnog sektora, a naročito poslodavci iz devastiranih opština, u skladu sa propisom Vlade Srbije o stepenu razvijenosti jedinica lokalne samouprave.\nZa realizaciju programa podsticanja zapošljavanja „Moja prva plataˮ Nacionalna služba za zapošljavanje će raspisati javni poziv 17. avgusta 2020. godine kojim će se bliže definisati uslovi učešća i način prijavljivanja poslodavaca i nezaposlenih lica, navodi se u saopštenju.\nMinistarstva za rad\nPrethodni članakZaštitnik građana nije sačinjavao službene beleške tokom julskih protesta u Srbiji\nSledeći članakU ponedeljak konstitutivna sednica Skupštine grada Vranja


Ambasadorka SAD novu vladu Kosova očekuje naredne nedelje\nAmerička ambasadorka u Prištini Trejsi En Džejkobson izrazila je u četvrtak očekivanje da će Kosovo novu vladu dobiti već naredne nedelje, ali da ne ne zna ko će biti premijer i predsednik parlamenta.\n"Verujem da oblik i izgled nove vlade nije još 100 odsto određen i treba da sačekamo i vidimo kako će se razvijati stvari narednih dana", rekla je Džejkobson u intervjuu za "Glas Amerike" na albanskom jeziku, dan nakon što su Demokratska partija Kosova (DPK) i Demokratski savez Kosova (DSK) postigli sporazum o formiranju koalicione vlade.\nOna je dodala da se nje, kao ambasadorke SAD, to i ne tiče.\n"Naš interes je da proces ide napred i da naredne nedelje, nadam se, bude konstituisana skupština i formirana funkcionalna vlada", rekla je Džejkobson.\nZa postignuti sporazuma DPK i DSK ona je rekla da se to tiče kosovskih političara, a ne američke ambasade ili međunarodne zajednice.\nPrema njenim rečima, uloga američke ambasade samo je u tome da se proces sprovede u skladu sa zakonima i ustavom, a ne da navija za neku stranku ili političara.\nDžejkobson je pohvalila ulogu kosovske predsednice Atifete Jahjage u organizovanju dijaloga između DPK i DSK i rekla da je zbog toga prihvatila poziv da bude posmatrač tokom sastanka lidera te dve stranke Hašima Tačija i Ise Mustafe.


21-06-2019 13:26 Srbija Politika\nPredsednik Nove stranke Zoran Živković ocenio je u Novom danu, govoreći o ideji povratka opozicije u Skupštinu, da mogu da ostanu i van parlamenta, ali da "pasivan bojkot koji sada imaju ide na ruku Vučiću". "Bojkot je imao smisla, ali ne takav da bude bežanje od odgovornosti, siguran sam da Vučiću to odgovara", kaže Živković.\nKako je rekao Živković, na njegovu ideju o povratku u Skupštinu, dvoje mlađih kolega poslanika je dalo svoj komentar.\n"Mislim da nisu dobro shvatili šta sam rekao. Treba da sve bude rađeno po zakonu, poslovniku, da to bude sednica gde će Maja Gojković da bude smenjena, jer mora da se vidi simbol promene vlasti i da bude posvećena predlozima opozicije. Godinama predlažemo zakon, odluke, koje se odbijaju da se stave na dnevni red. Ne tražim od vlasti da glasa za to, ali dovoljno je da se stavi na dnevni red", kaže Živković.\nGovoreći o zahtevu da Maja Gojković bude smenjena, Živković kaže da je to nešto što oni traže.\n"Oni kažu da su spremni da parlament liči na nešto, ajde da simbol onoga što je loše bude smenjen", kaže on.\nKako kaže, mogu da ostanu i van parlamenta.\n"Ali, pasivan bojkot koji sada imamo ide na ruku Vučiću. Bojkot je imao smisla, ali ne takav da bude bežanje od odgovornosti, siguran sam da Vučiću to odgovara", kaže Živković.\nGovoreći o razmiricama u opoziciji, Živković kaže da one postoje među ljudima, organizacijama, idejama.\n"Ali, ono što se dešava poslednih par meseci, pre svega na Tviteru, Fejsbuku, a to je da se prebacuje, stranačka opozicija građanskoj opoziciji, da se traže neki novi specijalni, savršeni političari, opet ta neka građanska opozicija prebacuje da smo stari, gde piše da ne smeš da imaš 58 godina da bi se bavio politikom", kaže Živković.\nIstiče da razume da postoje različiti stavovi.\n"Predlagali smo da se napravi Nacionalni demokratski savet. Šta radimo do 2025. godine, šta radimo u svakoj situaciji", kaže on.\nKako kaže, ne borite se samo za ono što ste sigurni da će neko da vam da.\nDodaje da opozicija mora da motiviše svoje birače jedinstvom.\n"Hajde da se skupimo mi koji hoćemo nešto da uradimo i da tako napravimo front", kaže.\nKaže da u Nacionalnom demokratskom savetu treba da budu sve stranke koje su u Sporazumu sa narodom, i lokalne organizacije.\n"Verujem da ako napravimo ozbiljan opozicioni front koji će biti sastavljen i od stranaka i od pojedinaca, NVO i svih koji žele zdravu Srbiju, da možemo da pobedimo Vučića. Hajde sada narednih šest meseci, sednemo nas 50, taj Nacionalni demokratski savet, zavučemo se u neki podrum ako nije poplavljen, bez javnosti, bez najava, sednemo i napravimo šta je dobro za Srbiju", kaže.\nIstiče da je to njihova obaveza.\n"Ako treba da se blokira neka ulica, i to je deo, ali postoje mnoge druge stvari", kaže on.\nPročitajte OVDE sve o enigmi Vučićevih miljenika.\nUGLJANIN NA PROVERI: Ministarstvo lokalne samouprave češlja dokumentaciju Bošnjačkog nacionalnog veća